title: Space Expo

text: Space Expon näyttelyssä on suuri määrä Euroopan avaruusjärjestön kehittelemiä kantoraketteja ja avaruusaluksia. Miltei kaikki näyttelyn artikkeleista ovat malleja, mutta useat niistä ovat olleet käytössä kyseistä avaruusalusta kehitettäessä.


title: Space Expo

text: Näyttely on auki klo 10-17 paitsi maanantaisin. Näyttelyn katuosoite on Space Expo, Keplerlaan 3, AZ Noordwijk.


title: Jonathan Tzachor

text: Jonathan Tzachor on yhdysvaltalainen tuottaja ja televisio-ohjaaja, joka on uransa aikana työskennellyt enimmäkseen Power Rangersin parissa. Hän aloitteli uraansa 1980-luvulla toimimalla apulaisohjaajana elokuvissa "Beach Fever - kuumaa huumaa" ja "Outlaw Force". Sittemmin Tzachor on tuottanut ja ohjannut Power Rangers -sarjoja, kuten "Mighty Morphin Power Rangers", "Power Rangers Zeo", "Power Rangers in Space", "" ja "". Hän aloitti vuonna 2011 Power Rangersin vastaavana tuottajana sarjassa "Power Rangers Samurai". Hän oli myös tuottamassa elokuvaa "Power Rangers turbovaihteella".


title: Litostroton

text: Litostroton on seinäjokelainen kristillinen rock-yhtye. Yhtye perustettiin vuonna 1981. Se esiintyi lähes alkuperäisessä kokoonpanossa viimeksi Orjalaiva-tapahtuman nostalgiakonsertissa 5. lokakuuta 2007 Nurmossa. Litostroton on ns. autotalligospelin edelläkävijä ja sen jalanjäljissä alkoi syntyä enemmänkin nuorten soittajien perustamia gospel-bändejä. Siihen asti suomalainen gospel oli kuitenkin ollut enemmän ammattilaisten tai puoliammattilaisten aikuisten soittamaa poppia.


title: Litostroton

text: Musiikilliset puutteet korvattiin alussa kovalla yrityksellä ja innolla. Mukana oli ehkä annos punk-henkeäkin, minkä jälkimainigeissa vielä elettiin. Myöhemmin soittotaitokin kehittyi, ja yhtye keikkaili aika ahkerasti läntisessä Suomessa. Yhtye on julkaissut "Litostroton" albumin c-kasetti muodossa, ja siitä on tullut jo keräilyharvinaisuus. Myös masternauha on kadonnut tai tuhoutunut, joten uusia painoksia ei tule. Lisäksi vuonna 2008 on ilmestynyt "Litostroton live in Nurmo" -DVD. Litostrotonin jäljiltä on nyt myös löytynyt toinenkin, neljä kappaletta sisältävä nauhoite, jota kuitenkaan ei ole julkaistu ainakaan vielä.


title: Litostroton

text: Litostrotonin tekstit ja musiikki on pääasiassa J. Jyrän käsialaa, joskin yhtyeen myöhempinä aktiiviaikoina myös muut yhtyeen jäsenet osallituivat musiikin tekoon. Sovituksista vastasi yhtye. Litostroton toimi myös jonkinlaisena innostajana musiikin harrastukseen, ja monet siinä soittaineista soittaa nykyään ammatikseen, osa edelleen harrastuspohjalta. Nykyään bändin jäsenet ovat levittäytyneet ympäri maata ja maailmaa, eikä bändin toiminta ole kovin aktiivista, eli käytännössä yhtyettä ei voi tällä hetkellä tilata keikalle, mutta toki keikkatoivomuksia voi aina esittää.


title: Litostroton

text: Litostroton syntyi niin, että Jyrä tarvitsi bändin ja nuorisotalolta sitten löytyi rytmiryhmä, Jari rumpaliksi ja Timo toista rytmisoitinta, eli bassoa soittamaan. Tämä kokoonpano jäi sitten elämään. Jari taisi olla porukasta ainut, joka osasi oikeasti soittaa ihan mitä vaan. Timo oli joskus käynyt pianotunneilla, mutta sitten kun oli hankkinut basson, oli ruvennut keikkaa pukkaamaan sen verran paljon, ettei enää joutanut soittamaan opetella. Jyrällä oli jo silloin lahjoja sävellys- ja sanoituspuolella. Ehkä mukana oli myös hiukan punk-henkeä, jonka loppumainingeissa vielä oltiin. Alkuaikojen sovituksissa kuului paljoti Jarin "ammattitaito" ja Timon mieltymys rytmimusiikkiin, missä basso on 4-kielinen rytmisoitin, eikä mikään "pyykkitelines" (kieliä >4), mistä sitä oikiaa paikkaa ei taharo löytää millään". Elettiin vuotta -81.


title: Litostroton

text:
Bändin nimi löytyi arkistojen syövereistä, sillä sitä oli jo aikaisempi seurakunnan bändi joskus 70-luvulla käyttänyt. Tosin tuolloin se oli vielä muodossa Lithostroton, jossa soittivat Harri Ahonen (huilu), Matti Mannila (basso), Jukka Salo (rummut), Reijo Takamaa (kitara) ja Seppo Tiainen (kitara). Oli toiminnassa 1973 - 1975. Siitä sitten pudotettiin se h pois. Nimi oli sen verran hyvä, ettei muita vaihtoehtoja paljon mietitty. Joskus taidettiin huvin vuoksi väläytellä sellaisia ehdotuksia kun "Usko Boys" ja "Teltta Rythm Boys".
Treenikämppänä toimi Pappilan ulkorakennus jossa aikaa vietettiin muutenkin. Seurakunta oli hankkinut hyvät soittovehkeet joilla kelpasi treenailla.
Bändillä riitti keikkaa melko paljon, ja varmasti moni bändi olisi nykyäänkin kateellinen keikkojen määrästä. Monen mieleen on jääneet varmaan Honkiniemen riparikeikat ja muun muassa Kurikassa bändi nautti suosiota.


title: Litostroton

text: 80-luvun puoliväliin mennessä yhtyeestä oli kasvanut 5-henkinen "rautakitaralankayhtye", kun Rintalan "veljekset" (oikeasti serkukset) Hessu ja Pietu olivat tulleet vahvistamaan soundia. Silloin tällöin kokoonpanossa oli mukana myös kosketinsoittimia. Timon astuttua armeijan harmaisiin Leppälän Hannu otti vastuun basso-osastolla. Bändin soittotaito oli kehittynyt huomattavasti. Vanhoista kappaleista pystyttiin tekemään uusia sovituksia, jotka joskus yllättivät itse tekijätkin. Muutkin bändin jäsenet alkoivat osallistua kappaleiden tekoon, keikkojen avausbiisinä tuli tutuksi instrumentaalikappale, josta käytettiin bändin kesken nimeä Diu Diu. Biisi oli Jarin käsialaa sovitusta myöten.


title: Litostroton

text:
Litostroton julkaisi yhden äänitteen kasetilla, joka on nyt jo keräilyharvinaisuus.
Sittemmin bändin toiminta alkoi hiljalleen hiipua armeija-, opiskelu-, yms. kiireiden takia. Yhtye keikkaili vielä jonkin verran vaihtelevilla kokoonpanoilla, mutta vähitellen alkoi "horroskausi".


title: Litostroton

text: Vuoden 2007 syksyllä, Litostroton oli kutsuttu Orjalaiva-tapahtuman nostalgiakonserttiin esiintymään. Lavalla nähtiin Litostrotonin lisäksi Aikaa, Lithostroton, Jaakko Mäkinen sekä Jouko Mäki-Lohiluoma. Litostroton oli paikalla lähes alkuperäisessä kokoonpanossaan ja veti vakuuttavan setin biisejä bändin taipaleelta. Sekä yleisölle ja soittajille jäi mitä parhain fiilis ja ainakin muutama kuulija toivoi, että bändi voisi vähän kiristää keikkatahtia.


title: Litostroton

text: ALKUPERÄISKOKOONPANO:


title: Litostroton

text: "BIG BAND":


title: Litostroton

text: MUITA YHTYEESSÄ SOITTANEITA:


title: Litostroton

text: LITOSTROTON 2007:


title: Adam Sedgwick

text: Adam Sedgwick (22. maaliskuuta 1785 Dent, Yorkshire, Englanti – 27. tammikuuta 1873 Cambridge, Englanti) oli englantilainen geologi ja eräs nykyaikaisen geologian perustajista. Hän ehdotti devonikautta geologisessa ajanlaskussa ja myöhemmin myös kambrikautta. Hän kehitti kambrikivien luokitusjärjestelmän. Hän vastusti sekä Robert Chambersin että Charles Darwinin teoriaa eläinten evoluutiosta.


title: Persian kielen ja kirjallisuuden akatemia

text: Persin kielen ja kirjallisuuden akatemia (persiaksi فرهنگستان زبان و ادب فارسى) on vuonna 1934 Teheranissa perustettu Iranin hallituksen alainen yhteisö, jonka tehtävänä on persian kielen vaaliminen sekä tunnustusten ja stipendien jakaminen. Akatemiaan kuuluu 28 jäsentä, jotka ovat persian kielen tuntijoita persiankielisistä maista eli Iranista, Tadžikistanista, Afganistanista ja Uzbekistanista.


title: Ensemble Modern

text: Ensemble Modern on Frankfurt am Mainissa toimiva saksalainen moderniin taidemusiikkiin erikoistunut kamariorkesteri, johon kuuluu 19 muusikkoa. Kokoonpanon perustivat alun perin Saksan filharmonisen nuoriso-orkesterin jäsenet vuonna 1980 tehdäkseen tunnetuksi nykymusiikkia. Ensemble Modern toimii nykyisin osakeyhtiömuotoisena siten, että kaikki orkesterin muusikot ovat osakkaita. Orkesterilla sen historian aikana on ollut useita pitkiä hankkeita muun muassa Heiner Goebbelsin, Frank Zappan, Bill Violan ja Steve Reichin kanssa.


title: Ensemble Modern

text: Ensemble Modern on ollut kiertuilla muun muassa Venäjällä, Etelä-Amerikassa, Japanissa, Australiassa ja Yhdysvalloissa ja osallistuu säännöllisesti useisiin kansainvälisiin festivaaleihin. Se konsertoi vuosittain keskimäärin 100 kertaa ja harjoittelee 70 uutta teosta, joista 20 on ensiesityksiä.


title: Walter Jones

text: Walter Emanuel Jones (s. 30. marraskuuta 1970 Detroit, Michigan) on yhdysvaltalainen näyttelijä ja tanssija, joka tunnetaan parhaiten televisiosarjasta "Mighty Morphin Power Rangers".


title: Walter Jones

text: Valmistuttuaan Chula Vista High Schoolista Jones siirtyi opiskelemaan näyttelemistä, laulamista ja tanssimista. Muutamaa vuotta myöhemmin Jones päätyi näyttelijäksi esiintyen elokuvissa "Mustat donkkaa tykimmin" ja "Malcolm X". Elokuvien jälkeen hän tuli tunnetuksi roolistaan Zack Taylorina ensimmäisenä Mustana Rangerina televisiosarjassa "Mighty Morphin Power Rangers". Jones näytteli sarjassa vuosien 1993–1994 aikana yli 80 jaksossa ennen kuin jätti sarjan palkkaan liittyvien erimielisyyden vuoksi. Tuolloin myös Austin St. John ja Thuy Trang jättivät sarjan alipalkkauksen vuoksi. Jones jatkoi television parissa ja vieraili muun muassa sarjoissa "Step by Step", "Family Matters" ja "C.S.I.", sekä esitti merkittäviä rooleja televisiosarjoissa "Malibu Shores" ja "Space Cases". Jälkimmäisessä Jonesilla oli uransa toinen televisiosarjan päärooli. Hän palasi vielä Power Rangersin pariin vuosina 1999 ja 2002 toimiessaan Nightmaren äänenä "Power Rangers Lost Galaxyssa" ja Gerrokin äänenä "Power Rangers Wild Forcessa".


title: Walter Jones

text: Näyttelemisen ohella Jones toimii myös tanssijana ja tanssin opettajana. Hän muun muassa voitti vuonna 2004 Conga Room- ja Club Mayan World -tanssikilpailut.


title: SCR 1845-6357

text: SCR 1845-6357 on kaksoistähti Riikinkukon tähdistössä 12,6 valovuoden päässä Maasta. SCR 1845-6357A on punainen kääpiö, jonka massa on 7 % Auringosta. Toinen komponentti SCR 1845-6357B on ruskea kääpiö, joka kiertää emotähteään 4,1 AU:n etäisyydellä. Sen massan arvioidaan olevan 40–50 kertaa Jupiterin massa.


title: Hexen II

text: Hexen II (tyyliteltynä HeXen II tai HEXEN II) on ensimmäisen persoonan ammuntapeli, jonka on kehittänyt Raven Software ja julkaissut id Software vuonna 1997. Pelin levittäjänä toimi Activision. Se on kolmas osa Heretic/Hexen -sarjaa, ja viimeinen osa "The Serpent Riders" trilogiassa. Peli käyttää muunneltua Quake-pelimoottoria sisältäen yksinpeluu- ja moninpeluumodeja. Pelaajan on valittava yksi neljästä eri hahmosta, jolla pelaa pelin läpi. Hahmot ovat hyökkäävä Paladin, puolustautuva Crusader, taikova Necromancer sekä salavihkainen Assassin. Heillä kaikilla on omat vahvuutensa ja heikkoutensa.


title: Hexen II

text: Uudistuksia "Hexenistä" ja "Quakesta" olivat hajotettavat ympäristöt, kiinnitetyt aseet sekä hahmojen omat kehittymiskyvyt. Kuten edeltäjänsä, Hexen II:n jaksot koostuvat keskuspaikasta ja alajaksoista. Pelissä on viisi yhteydessä olevaa tasoa, joka tarkoittaa, että muutokset toisessa tasossa saattavat vaikuttaa muutoksina toiseen tasoon.


title: Hexen II

text: Thyrion on maailma, joka on alistettu Käärmeratsastajien (The Serpent Riders) valtaan. Sarjan kaksi aikaisempaa osaa käsittelivät kahden maailman vapautumista Käärmeratsastajien vallasta. Nyt, vanhin ja voimakkain kolmesta ratsastajaveljeksestä, Eidolon, täytyy tuhota, jotta Thyrion vapautuisi. Eidolonia avustavat hänen neljä Ilmestyskirjan ratsastajaansa. Kohdatakseen jokaisen kenraalin, pelaajan täytyy matkustaa neljään eri mantereeseen, keskiaikaiseen Eurooppaan Blackmarshiin, mesoamerikkalaiseen Mazaeraan, muinaiseen egyptiin Thysikseen sekä kreikkalais-roomalaiseen Septimukseen. Lopuksi pelaajan täytyy palata Blackmarshiin kohtaamaan itse Eidolonin.


title: Hexen II

text: "Hexen II:n" pelaaminen tapahtuu hyvin samoin kuin alkuperäisessä Hexenissä. Hahmojen määrä on kuitenkin noussut kolmesta neljään. Hahmot ovat Paladin, Crusader, Necromancer ja Assassin, joilla kaikilla on omat aseensa sekä pelitapansa.


title: Hexen II

text: Hexen II:seen lisättiin myös joitain roolipelien elementtejä. Nyt jokaisella hahmolla on omat tilastonsa, jotka kasvavat, kun pelaaja saa kokemusta. Kokemuksen myötä mm. hahmon terveys tai Manan määrä kasvavat.


title: Hexen II

text:
Pelille julkaistiin lisäosa Hexen II: Portal of Praevus vuonna 1998. Se toi peliin uusia tasoja, tavaroita ja vihollisia sekä uuden pelattavan hahmon "Demonessin". Pelissä paha velho Praevus yrittää herättää demoniveljekset uudelleen henkiin ja ottaa paikakseen viidennen mantereen kiinalais-tiibetiläisen Tulkusen.
Pelin uusi hahmo "Demoness" omistaa uusia aseita, ja on pelin ainoa hahmo, jolla on alussa kaukotaisteluase lähitaisteluaseen sijaan.


title: Hexen II

text: Lisäosa toi myös muita parannuksia peliin, pääosin käyttöliittymään. Pelissä nähdään nyt myös lumi- ja vesisadetta sekä uusia tasoja uusine käsikirjoituksineen ja esineineen.


title: Hexen II

text: Portal of Praevus sisälsi myös salaisen taitotason (pääsiäismuna), uudelleensyntyvillä hirviöillä. Lisäosalle julkaistiin yksi patchi, jonka myötä Nightmare modessa tietyt tavarat, kuten ammukset ja lääkkeet ovat myös uudelleensyntyviä, jotta pelaaminen olisi helpompaa.


title: Hexen II

text: Modauksella toteutetun Siegen kehitti ja julkaisi Raven Software vuonna 1998 käyttäen päivitettyä QuakeWorldin arkkitehtuuria. Nimi tosin muutettiin osuvammaksi "HexenWorldiksi". Tuotannon ajatuksena oli karsia normaalia "deathmatch" ympäristöä tiimipeliksi toimivaksi linnan piiritykseksi. Perusperiaate oli jakaa pelaajat kahdeksi joukkueeksi - hyökkääjiksi ja puolustajiksi - jotka joko puolustivat linnoitusta tai vastaavasti hyökkäsivät sinne. Pelin lopussa se kumpi joukkueista hallitsi kruunua voitti pelin.


title: Hexen II

text: Jatkaen "Hexenin" ja "Hereticin" perinnettä, Raven julkaisi lähdekoodin "Hexen II:seen" vuonna 2000. Tällä kertaa lähdekoodi julkaistiin kuitenkin GNU General Public Licensen alaisena. Lähdekoodin myötä peliä voi pelata mm. Linuxilla.


title: Edi Gathegi

text: Edi Mue Gathegi (s. 10 maaliskuuta 1979 Nairobi, Kenia) on yhdysvaltalainen näyttelijä. Hän on parhaiten tullut tunnetuksi tv-sarjasta "House" tohtori Jeffrey Colena; vuonna 2007 tehdystä elokuvasta "Gone Baby Gone", jossa hän esitti Cheesen roolia sekä vuoden 2008 elokuvasta "Twilight – Houkutus" Laurent-vampyyrinä. "Twilight – Houkutus" perustuu Stephenie Meyerin luomaan kirjasarjan ensimmäiseen osaan "Houkutus". Gathegi jatkaa rooliaan sarjan toisessa osassa vuonna 2009 elokuvassa "Twilight – Uusikuu", joka taas perustuu toiseen osaan "Uusikuu".


title: Edi Gathegi

text: Gathegi syntyi Nairobissa, Keniassa, mutta kasvoi Kaliforniassa. Valmistuttuaan ylioppilaaksi Kaliforniassa hän oli kiinnostunut koripallosta, kunnes loukkasi polvensa. Hän aloitti helpot näytelmätunnit, koska oli masentunut, mutta löysikin sitten intohimonsa näyttelemisestä. Tämän jälkeen hän kävi "Tisch Schoolia". Gathegin näyttelijän ura alkoi teatterista, jossa hän teki monenlaisia näytelmiä.


title: Edi Gathegi

text: Gathegin ensimmäinen "ammattilaisen" rooli oli haitilainen taksinkuljettaja vuonna 2006 elokuvassa "Crank". Hän oli käynyt koe-esiintymisissä Kaylon rooliin, mutta tuottajat antoivat roolin Efren Ramirezille ja tarjosivat Gathegille sen sijaan haitilaisen taksinkuljettajan roolia. Aluksi häntä epäilytti haitilaisen rooli, sillä hän mietti, ettei osaisi matkia tämän aksenttia, mutta hänen haitilainen ystävänsä valmensi häntä. Vuonna 2007, sen jälkeen kun oli vieraana muun muassa "Lincoln Heightsissä" ja "Veronica Marsissa", Gathegi sai Bodien roolin elokuvasta "Death Sentence", Darudin roolin elokuvasta "The Fifth Patient" ja Cheesen roolin elokuvasta "Gone Baby Gone". Myöhemmin hän sai roolin TV-sarjasta "House", jossa hän esitti tohtori Jeffrey Colea. Gathegi vieraili myös rikossarjassa "" ja "CSI". Tämän jälkeen hän sai elokuvasta "Twilight - Houkutus" Laurent-vampyyrin roolin. Kun Gathegi kävi ensimmäisessä koe-esiintymisessä elokuvaan, hän ei tiennyt mitään elokuvaan perustuvasta kirjasarjasta, eikä että hänen roolihahmonsa olisi vampyyri. Sittemmin hän luki kaikki sarjassa ilmestyneet neljä kirjaa ja kutsuu itseään kovaksi faniksi.


title: Edi Gathegi

text: Gathegi on mukana elokuvassa "My Bloody Valentine", jossa hän esittää apulaissheriffi Martinin roolia. Hän myös jatkaa Laurentin roolia "Twilight – Houkutus" -elokuvan jatko-osassa "Twilight – Uusikuu", jonka ensi-ilta oli 20. marraskuuta 2009. "Uusikuu" on kirjasarjan toinen osa.


title: Hannu Reime

text: Hannu Reime (s. 1944) on suomalainen toimittaja, joka työskenteli Yleisradion ulkomaantoimituksessa vuodesta 1966 vuoteen 2007 asti. Hän on julkaissut kirjan Israelin ja Palestiinan kysymyksestä.


title: Hannu Reime

text: Reime on opiskellut kielitiedettä ja filosofiaa Helsingin yliopistossa. Reime aloitti uransa ”printtipoikana”, mutta eteni uutissähkeiden kirjoittajaksi ja uutisten lukijaksi ja siirtyi myöhemmin ulkomaantoimittajaksi. Toimittajana hän nosti Suomessa yleiseen tietoisuuteen muun muassa Itä-Timorin ongelman. Reimeen toimittajantyölle on ollut ominaista käsitellä ja esitellä uutiset tapahtumien yhteiskunnallista ja historiallista taustaa vasten. Myöhemmin urallaan hän kiinnostui maailman kielistä ja työsti niistä useita radiosarjoja ja kirjan. Reime sai vuonna 1998 Valtion tiedonjulkistamispalkinnon ja 2007 Kansanvalistusseuran palkinnon. Nykyään Reime on yksi kirjoittaja YLE:n viikoittaisissa kolumneissa.


title: Antero Luiru

text: Antero Luiru on eräs Ankkalinnan hahmo, joka esiintyy joskus Aku Ankan naapurina Teppo Tulpun sijasta. Tulpun kanssa Aku ei yleensä vedä yhtä köyttä, mutta Antero Luirun kanssa hän joutuu yhteistyöhön joko Tupun, Hupun ja Lupun suostuttelemina tai pakottamina, mutta myös muut (kuten Ankkalinnan pormestari Pösö voivat pakottaa heidät toimimaan yhdessä.


title: Antero Luiru

text: Hahmo esiintyi ensimmäisen kerran Rodolfo Ciminon käsikirjoittamassa ja Giovan Battista Carpin piirtämässä tarinassa "Paperino e le vacanze solitarie" vuonna 1965.


title: Robert Chambers

text: Robert Chambers (10. kesäkuuta 1802 – 17. maaliskuuta 1871) oli skotlantilainen kirjailija ja julkaisija. Hänen ehkä tunnetuin julkaisunsa on anonyyminä julkaistu "Vestiges of the Natural History of Creation". Hänet valittiin Geological Society of Londonin jäseneksi vuonna 1844.


title: Noora Peltokukka

text: Noora Peltokukka (s. 1978) on suomalainen näyttelijä. Hän on valmistunut Teatterikorkeakoulusta vuonna 2002. Hänet tunnetaan muun muassa televisiosarjoista "Kirje isältä", "Osasto 5" ja "Uutishuone" sekä elokuvista "FC Venus" ja "Tähtitaivas talon yllä".


title: Noora Peltokukka

text: Teatteripuolella hän on esiintynyt muun muassa Turun, Lahden ja Oulun kaupunginteattereissa sekä KOM-teatterissa ja Musiikkiteatteri Kapsäkissä.


title: Christian Colson

text: Christian Colson on brittiläinen elokuvatuottaja. Hänet tunnetaan parhaiten vuoden 2008 elokuvasta "Slummien miljonääri", jonka tuottajana hän sai muun muassa Oscarin, Golden Globen ja Bafta-palkinnon.


title: Dark Horse (Nickelbackin albumi)

text: Dark Horse on kanadalaisen Nickelback-yhtyeen kuudes studioalbumi, joka julkaistiin 18. marraskuuta 2008 levymerkillä Roadrunner Records.


title: Dark Horse (Nickelbackin albumi)

text: Albumi debytoi Yhdysvalloissa Billboard 200 -listan toisella sijalla. Suomessa se ylsi virallisen albumilistan sijalle 19.


title: Elsa Lanchester

text: Elsa Sullivan Lanchester (28. lokakuuta 1902 – 26. joulukuuta 1986) oli englantilainen Yhdysvaltain kansallisuuden saanut näyttelijä, joka tunnetaan parhaiten Frankensteinin hirviön morsiamen roolista elokuvassa "Frankensteinin morsian" (1935). Lanchester sai parhaan naissivuosan Oscar-ehdokkuuden elokuvista "Seikkailevat sisaret" (1949) ja "Todistaja" (1957). Hän sai myös Golden Globe -palkinnon parhaasta naissivuosasta elokuvasta "Todistaja". Muita hänen elokuviaan ovat "" (1933), "Manhattan" (1942), "Nyt ja ikuisesti" (1943), "Lassie palaa kotiin" (1943), "Kohtalon kello" (1948), "Maija Poppanen" (1964), "Merirosvo Mustaparta" (1968) ja "Rotat" (1971).


title: Elsa Lanchester

text: Nuorena Lanchester opiskeli tanssia Pariisissa Isadora Duncanin opetuksessa ja opetti sitä muille lapsille. Lanchester oli naimisissa näyttelijä Charles Laughtonin kanssa vuosina 1929–1962, tämän kuolemaan saakka. Lanchester ja Laughton näyttelivät yhdessä monissa elokuvissa.


title: Elsa Lanchester

text: Lanchester kuoli keuhkokuumeeseen 26. joulukuuta 1986 ollessaan 84-vuotias. Hänet polttohaudattiin ja hänen tuhkansa ripoteltiin mereen.


title: Jamie Noble

text: James Gibson (s. 23. joulukuuta 1976), joka tunnetaan paremmin nimellä Jamie Noble, on World Wrestling Entertainmentin Raw-brändissä esiintyvä showpainija. Hänen managereitaan ovat olleet Layla, Nidia ja Leia Meow. Hänen sisääntulomusiikkinsa on WWE:n tekemä "Bawitdaba".


title: Jamie Noble

text: WWE:n vuoden 2008 vaihdossa, Noble siirrettiin Raw-brändiin. Noble yritti tehdä vaikutukseen Laylaan, mutta saikin vain selkäsaunoja itseään suuremmilta vastustajilta. Hän aloittikin pian riidan William Regalin kanssa, joka myös tykkäsi Laylasta. Syyskuun Rawissa, Noble voitti Paul Burchillin matsissa, mutta heti matsin jälkeen Layla tuli lavalle ja sanoi, että se on ohi ja alkoi seurustelemaan Regalin kanssa.


title: Jamie Noble

text: 2009 helmikuun ECW:ssä Noble pyyti ECW:n Theodore Longilta sopimusta, muttei saanut sitä, koska hävisi sinä iltana The Boogeymanille. WWE:n kotisivuilla Noblen profiili siirrettiin ECW:stä takaisin Rawiin.


title: Jamie Noble

text: 2009 helmikuun Rawissa Noble joutui leikkaukseen saatuaan petolisen Knox Outin Mike Knoxilta. WWE ilmoitti, ettei vammat olleet vakavia.


title: Jamie Noble

text: 2009 marraskuun Rawissa Noble lopetti painiuransa Sheamusin hakattua hänet pahasti. Todellisuudessa hän lopetti uransa aiemmin tulleiden selkä- niska- ja olkapää onnettomuuksien takia.


title: Tuhkimotarina 2

text: Tuhkimotarina 2 ("Another Cinderella Story") on yhdysvaltalainen vuonna 2008 valmistunut elokuva, jonka pääosassa esiintyy Selena Gomez ja Drew Seeley.


title: Tuhkimotarina 2

text: Elokuva perustuu "Tuhkimon" juoneen. Mary Santiago (Selena Gomez) on Tuhkimon roolissa ja rakastuu ”prinssiin” eli Joey Parkeriin (Drew Seeley). Dominique Blatt (Jane Lynch) on Maryn ilkeä äitipuoli, joka yrittää kaikin tavoin pilata Joeyn ja Maryn suhteen. Koulun naamiaistanssiaisissa Mary tanssii Joeyn, koulun suosituimman pojan kanssa, mutta naamion takia Joey ei tiedä, ketä tanssittaa. Mary on kuitenkin luvannut olla koko illan kotona siivoamassa huoltajansa huonetta, ja sen pitäisi olla putipuhdas tämän palatessa keskiyöllä. Marylle tulee kiire ja hän pudottaa mp3-soittimensa. Joey alkaa etsiä mp3-soittimen avulla unelmiensa tyttöä.


title: Tuhkimotarina 2

text:
1. "Tell Me Something I Don’t Know" Selena Gomez 3:21
2. "New Classic" Drew Seeley and Selena Gomez 3:09
3. "Hurry Up & Save Me" Tiffany Giardina 3:51
4. "Just That Girl" Drew Seeley 3:18
5. "Bang A Drum" Selena Gomez 3:13
6. "1st Class Girl" Marcus Paulk, Drew Seeley 3:02
7. "Hold 4 You" Jane Lynch 2:31
8. "Valentine’s Dance Tango" The Twins 2:12
9. "No Average Angel" Tiffany Giardina 2:58
10. "Don’t Be Shy" Small Change, Lil' JJ, Chani 4:04
11. "X-Plain it to My Heart" Drew Seeley 1:15
12. "New Classic (Live)" Drew Seeley, Selena Gomez 5:31
13. "Another Cinderella Story (Score Suite)" John Paesano 2:40
14. "New Classic (Acoustic Version)" (Hidden Track) Drew Seeley 2:12


title: Arabian Prince

text: Arabian Prince, oikealta nimeltään Kim Renard Nazel (s. 17. kesäkuuta 1965 Compton, Kalifornia) on DJ, rap-artisti ja hip hop -tuottaja. Hän oli yksi gangsta rap -yhtye N.W.A:n alkuperäisjäsenistä, mutta erosi kollektiivista hieman ennen sen esikoisalbumin julkaisua ja siirtyi soolouralle.


title: Arabian Prince

text: Lezan kasvoi Kalifornian Comptonissa. Hänen isänsä Joseph Nazel oli aktvisti ja kirjailija. Varttuessaan Lezan kävi katolisia kouluja ja harrasti urheilua.


title: Arabian Prince

text: High schoolista valmistuttuaan Lezan teki ensimmäisen kappaleensa, minkä jälkeen hän pian tapasi Dr. Dren. Tämän kautta hän tutustui myös Eazy-E:n kanssa ja tuli osaksi N.W.A-yhtyettä ja Ruthless Recordsia. Lezan kirjoitti ja tuotti yhtyeen ensimmäisen singlen ”Paniz Zone”. "N.W.A. and The Posse"-levyn julkaisun jälkeen yhtye alkoi työstämään esikoisalbumiaan "Straight Outta Compton", mutta Lezan erosi yhtyeestä vain viikkoja ennen albumin julkaisua. Syynä tähän olivat erimielisyydet rojaltien maksamisesta yhtyeen managerin Jerry Hellerin kanssa.


title: Snitsky

text: Eugene Alan Snitsky (s. 14. tammikuuta 1970), joka tunnetaan paremmin nimellä Snitsky, on showpainija, joka tunnetaan esiintymisistään World Wrestling Entertainmentin Raw-brändissä. Hän sai potkut WWE:stä joulukuussa 2008. Hänen sisääntulomusiikkinsa oli Jim Johnstonin "Unglued".


title: Snitsky

text: Snitsky vaihdettiin ECW:stä takaisin Rawiin heinäkuussa 2008. Hän teki paluunsa brändiin voittamalla Super Crazyn.


title: Snitsky

text: Snitsky jatkoi voittoputkeaan hakaten mm. Super Crazyn, Val Veniksen ja The Highlandersit.


title: Snitsky

text: Elokuussa 2008, Snitsky hävisi John Cenalle kaksi kertaa ja toisella kerralla Randy Orton sekaantui matsiin. Tämä oli Snitskyn ensimmäinen häviö Rawissa paluunsa jälkeen. Snitsky teki paluun lokakuussa 2008 voittaen Val Veniksen ja auttaen Santino Marellaa hänen riidassaan Venistä vastaan. Joulukuussa 2008, Snitsky hävisi Jeff Hardylle matsissa Intercontinental-mestaruudesta. Snitsky paini sittemmin monia Heat-matseja, voittaen niistä useimmat.


title: Snitsky

text: Snitskyn viimeinen ottelu WWE:ssä oli Intercontinental-mestaruusturnauksessa CM Punkia vastaan, jonka Snitsky hävisi. Joulukuun yhdestoista päivä, Snitsky sai potkut WWE:stä. Snitsky ei voittanut yhtäkään mestaruutta WWE:ssä.


title: Sodalitium Confessionis Apostolicae

text: Sodalitium Confessionis Apostolicæ (SCA) on Ruotsin kirkossa toimiva luterilainen pappisveljestö.


title: Sodalitium Confessionis Apostolicae

text: SCA:n perusti 1919 Malmön Pyhän Pietarin seurakunnan kirkkoherra Albert Lysander (1875-1956) Oxfordin liikkeen vaikutuksesta. Veljestö perustettiin vahvistamaan pappisidentiteettiä ja rohkaisemaan kirkon uudistusta sen apostoliselle perustalle, samanaikaisesti nousevan liberaaliteologian vaikutusaikana.


title: Sodalitium Confessionis Apostolicae

text: SCA:ta johtaa "Frater Superior" ja sen jäsenet noudattavat hartauselämässään yhteistä hengellistä sääntöä. Veljestön novisiaatti kestää vuoden ajan. SCA:n vuotuinen juhlapäivä on apostolien Simonin ja Juudaksen muistopäivä 28. lokakuuta.


title: Stephen Lang

text: Stephen Lang (s. 11. heinäkuuta 1952) on yhdysvaltalainen näyttelijä.


title: Matt Bloom

text: Matthew Jason "Matt" Bloom (s. 14. marraskuuta 1972) on yhdysvaltalainen ammattilaispainija. Hän on paininut New Japan Pro Wrestlingissä nimellä Giant Bernard. Hän otteli World Wrestling Entertainmentissa (WWE) vuodesta 1997 vuoteen 2004. Tuolloin hän käytti kehänimiä Prince Albert, Albert ja A-Train. Painittuaan muutaman vuoden Japanissa Bloom palasi WWE:hen vuonna 2012 nimellä Lord Tensai, joka myöhemmin lyhennettiin nimeen Tensai.


title: Matt Bloom

text: Bloom debytoi WWE:ssä 11. huhtikuuta 1999 Sunday Night Heat. Hän liittyi lyhytikäiseen trioon nimeltä "The Pierced Palls". Bloom debytoi RAWissa 7. kesäkuuta 2004. Hän loukkaantui 24. päivä ja ennen toipumistaan, 24. marraskuuta, WWE purki Bloomin sopimuksen.


title: Ken Kercheval

text: Ken Kercheval (s. 15. heinäkuuta 1935 Wolcottville Indiana, Yhdysvallat) on yhdysvaltalainen näyttelijä, joka näytteli 1980-luvun menestyssarjassa Dallasissa "Cliff Barnesin" roolissa. Hän oli Larry Hagmanin ohella ainoa näyttelijä, joka pysyi sarjassa sen alusta loppuun.


title: Prince Albert

text: Prince Albert on kaupunki Saskatchewanin provinssissa Kanadassa. Se sijaitsee Saskatchewanjoen pohjoishaaran varrella ja on tärkeä läpikulkureitti provinssin pohjoisosiin. Laaja Prince Albertin kansallispuisto sijaitsee 51 kilometriä kaupungista pohjoiseen.


title: Prince Albert

text: WHL-joukkue Prince Albert Raiders on kotoisin Prince Albertista.


title: Prince Albert

text: Prince Albertin alueen ensimmäiset asukkaat olivat cree-intiaaneja. Jotka kutsuivat aluetta nimellä () joka tarkoittaa ( tai ). Ensimmäinen valkoinen alueella oli englantilainen Henry Kelsey vuonna 1692. Ensimmäinen eurooppalainen asutus nykyisen kaupungin lähellä oli Peter Pondin perustama North West Companyn kauppa-asema vuonna 1776, joka edelleen kantaa hänen nimeään.


title: Prince Albert

text: 1862 Hudson's Bay Companyn työntekijä James Isbister asettui asumaan ja viljelemään maata paikalla. Alueelle muutti useita muitakin siirtolaisperheitä, jotka kutsuivat aluetta Isbisterin asutuskeskukseksi. Isbister muutti pois alueelta 1886 mutta palasi vuosia myöhemmin takaisin perustettuun Prince Albertin kylään.


title: Prince Albert

text: Pastori James Nisbet perusti Prince Albertin yhdyskunnan kaupungin paikalle vuonna 1866, käännytäkseen intiaaneja kristinuskoon. Nimensä yhdyskunta sai juuri edesmenneen Yhdistyneen kuningaskunnan prinssi Albertin mukaan. Kaupunki kantaa edelleen hänen nimeään. Yhdyskunnan väestöstä suuri osa oli métisejä, joten yhdyskunta oli heidän hallussaan Saskatchewanin kapinassa vuonna 1885, kunnes Kanadan armeija marssi yhdyskuntaan. Samana vuonna Prince Albert sai virallisen kylän aseman.


title: Prince Albert

text: Prince Albertista tuli Saskatchewanin hallinnollinen keskus vuonna 1882 ja vuonna 1904 Prince Albert sai kaupunginoikeudet. Seuraavana vuonna hallinto siirrettiin kuitenkin Reginaan. Vuonna 1911 Saskatchewanin valtiollinen vankila perustettiin kaupunkiin.


title: Lehtimäenkulma

text: Lehtimäenkulma (myös Lehtimäki) on kulmakunta ja entinen koulupiiri Somerolla lähellä Ypäjän rajaa. 2010-luvulla kulmakunnalta käytiin koulua pääasiassa Pitkäjärven koulussa. Kulmakunnalla toimii Lehtimäenkulman Pienviljelijäyhdistys ry, jonka omistuksessa on maamiesseurantalo Lehtilä.


title: Lehtimäenkulma

text: Aiemmin kulmakunnalla oli myös koulu ja kauppa. Lehtimäen koulu perustettiin vuonna 1926 ja lopetettiin vuonna 1971. Lehtilän seuraintalo rakennettiin 1950-luvun alussa. 1970-luvulla talo paloi, mutta rakennettiin uudelleen. Nykyinen loivakattoinen puurakennus valmistui vuonna 1978 ja sen pinta-ala on 504 m².


title: Lehtimäenkulma

text: Kulmakuntaan kuuluu takamaita neljästä Someron kylästä: Pitkäjärvestä, Sillanpäästä, Pyölistä ja Lahdesta. Nimensä kulmakunta on saanut Lahden ja Pyölin jakokunnan maille Pyölin kylään isossajaossa perustetusta Löfbackan eli Lehtimäen uudistalosta, joka 1800-luvulla oli Someron nimismiehen virkatalona. Lehtimäen nykyinen päärakennus on perimätiedon mukaan pystytetty 1834, ja talo rakennuksineen on maisemallisesti ja paikallishistoriallisesti arvokas ja hyvin säilynyt kokonaisuus. Viereinen Lehtimäen koulu, joka nykyään on asuinkäytössä, on rakennettu vuonna 1929. Kaksikerroksinen, hirsirakenteinen, tyyliltään klassistinen rakennus on maisemallisesti merkittävä.


title: Lehtimäenkulma

text: Luonnonympäristöltään Lehtimäenkulma on osa Somerolta Loimaalle ulottuvaa savitasankoa, jossa saven täyttämät kallioperän murrokset ja kalliosydämiset moreenimäet vuorottelevat. Vedet virtaavat alueelta kolmeen suuntaan: Loimijoen sivujoen Kuusjoen latvahaaroihin Ypäjällä ja Paimionjoen sivujokien Palojoen ja Jaatilanjoen latvahaaroihin Somerolla.


title: Wattie Buchan

text: Walter "Wattie" Buchan (s. 24. heinäkuuta 1957 Edinburgh) on skotlantilaisen hardcore punk -yhtye The Exploitedin laulaja.


title: Wattie Buchan

text:
Britannian armeijan käytyään Buchan palasi kotikaupunkiinsa Edinburghiin. Buchan kiinnostui punkista kuultuaan Sex Pistolsista. Hänen veljensä Wullie soitti punkrockyhtyeessä, josta myöhemmin tuli The Exploited. He ottivat Buchanin yhtyeeseen vokalistiksi. Yhtye on jatkanut toimintaansa 2000-luvulle asti. Yhtye aloitti soittamalla Oi!: ta ja streetpunkia, mutta sen musiikissa on nykyisin vaikutteita thrash metallista.
Buchan tunnetaan kriittisenä useita muita punkmuusikkoja kohtaan, varsinkin Green Dayta, Henry Rollinsia, Jello Biafraa, Bad Religionia ja emoyhtyeitä kohtaan.


title: Valkoniskakyyhky

text: Valkoniskakyyhky ("Columba albinucha") on melko harvinainen keskiafrikkalainen kyyhky.


title: Valkoniskakyyhky

text: Valkoniskakyyhky on 34 cm pitkä, uuttukyyhkyn kokoinen lintu. Kyyhkynharmaasta höyhenpuvusta erottuvat laajalti valkoinen niska ja päälaen takaosa sekä valkoinen pyrstö. Nokka on punertava ja naama tumma.


title: Valkoniskakyyhky

text: Valkoniskakyyhky elää keskisessä Afrikassa lähellä Päiväntasaaja Kamerunissa, Kongon demokraattisessa tasavallassa, Ugandassa ja Sudanissa. Kaikkialla se on harvalukuinen ja siitä on vain vähän havaintoja. Metsien hakkuut vaarantavat lajin elinmahdollisuuksia.


title: Valkoniskakyyhky

text: Valkoniskakyyhkyt asuvat tiheissä alavien maiden ja vuorenrinteiden metsissä 1 800 metrin korkeuteen saakka.


title: Valkoniskakyyhky

text: Pesimähavainnot koskevat vain yhtä pesää, joka sijaitsi matalalla ruohokasvillisuudessa ja jossa oli yksi valkoinen muna.


title: Valkoniskakyyhky

text: Valkoniskakyyhkyjen ravintona ovat ainakin marjat ja hedelmät.


title: Nicola Berti

text: Nicola Berti (s. 14. huhtikuuta 1967 Salsomaggiore Terme, Italia) on italialainen jalkapalloilija.


title: Nicola Berti

text: Berti oli pelipaikaltaan keskikenttäpelaaja. Hän pystyi pelaamaan sekä keskellä että laidassa.


title: Nicola Berti

text: Berti edusti uransa parhaan jakson eli vuodet 1988–1998 Interiä. Hän saavutti seuran riveissä muun muassa Italian-mestaruuden ja kaksi UEFA Cupin voittoa. Berti edusti kotimaassaan myös Parmaa ja Fiorentinaa vuosina 1982–1988. Hän edusti lisäksi kotimaansa ulkopuolella englantilaista Tottenhamia, espanjalaista Alavésia ja australialaista Northern Spiritiä vuosina 1998–2000.


title: Nicola Berti

text: Italian maajoukkueessa Berti pelasi 39 ottelua ja teki kolme maalia vuosina 1988–1995. Hän saavutti Italian riveissä MM-kilpailuissa pronssia kotikisoissa vuonna 1990 ja hopeaa vuonna 1994.


title: City Heat – tuli hännän alla

text: City Heat – tuli hännän alla on toiminta- ja komediaelokuva, joka valmistui vuonna 1984. Pääosissa nähdään Clint Eastwood ja Burt Reynolds. Elokuva on parodia näiden kahden omista, kovaksikeitetyn macho-sankarin rooleista.


title: City Heat – tuli hännän alla

text: "Video-oppaassa" vuodelta 1994 Asko Alanen harmittelee, etteivät löysä parodia ja totinen paukuttelu kohtaa elokuvassa. Hän antoi "City Heatille" yhden tähden viidestä, mikä vastaa sanallista arviota ”huono”.


title: The D.O.C.

text: Tracy Lynn Curry, artistinimeltään The D.O.C, (s. 10. kesäkuuta 1968 Dallas, Texas, Yhdysvallat) on yhdysvaltalainen rap-artisti. Soolouran lisäksi hän oli Fila Fresh Crew’n jäsenenä ja luova voima gangsta rap -ryhmä N.W.A:n takana, jonka julkaisuista monia hän osittain kirjoitti. Hän on työskennellyt myös Dr. Dren kanssa, joka on yksi N.W.A:n perustajista ja tuotti tälle kaksi soololevyä. The D.O.C esiintyi myös Dr. Dren vuoden 1992 "The Chronic" -albumilla.


title: The D.O.C.

text: Sen jälkeen, kun Fila Fresh Crew hajosi vuonna 1988, D.O.C alkoi tavoitella menestykseksi osoittautunutta soolouraa. Hän julkaisi vuonna 1989 debyyttialbuminsa "No One Can Do It Better", mikä nousi kahdeksi viikoksi listaykköseksi Top R&B/Hip-Hop Albums -listalla. Albumi loi myös kaksi listaykkös-hittiä, "It's Funky Enough" ja "The D.O.C & The Doctor" Hot Rap Songs -listalle. Albumi myi platinaa viisi vuotta julkaisunsa jälkeen. Vuonna 1989, kuukausia "No One Can Do It Better"in julkaisun jälkeen, The D.O.C melkein kuoli auto-onnettomuudessa, mikä johti hänen kurkunpäänsä murskaantumiseen ja muutti hänen ääntään lopullisesti. Toipumisensa jälkeen hän julkaisi kaksi muuta albumia "Helter Skelter "ja "Deuce", mitkä julkaistiin seitsemän vuotta erillään toisistaan. Vuodesta 2006 lähtien The D.O.C on työstänyt neljättä albumiaan.


title: The D.O.C.

text: Marlon Yates Jr. esitti Currya vuoden 2015 elokuvassa Straight Outta Compton. Elokuva kertoo N.W.A:n synnystä ja hajoamisesta.


title: The D.O.C.

text: Curry aloitti uransa hip hop ryhmä Fila Fresh Crew'n jäsenenä, ryhmän alkuperäinen kotipaikka oli Dallas, Teksas. Ryhmässä ollessaan D.O.C tunnettiin nimellä Doc-T. Ryhmän kappaleista neljä oli mukana vuonna 1987 julkaistulla N.W.A. and the Posse -albumilla, millä oli mukana useita artisteja. Samat neljä kappaletta olivat myös ryhmän vuonna 1988 julkaistulla "Tuffest Man Alive" -albumilla. Ryhmä kuitenkin hajosi pian albumin julkaisun jälkeen.


title: The D.O.C.

text: Jätettyään Fila Fresh Crew'n D.O.C muutti Los Angelesiin, Kaliforniaan, ja muutti artistinimensä The D.O.C:ksi. Hänet otettiin "Ruthless Records" -levy-yhtiön listoille ja hän oli osallisena sanoituksissa ja räppäyksessä N.W.A:n debyyttialbumilla Straight Outta Compton, Eazy-E:n debyyttialbumilla "Eazy-Duz-It", sekä osittain kirjoitti Michel'len kappaleen "Keep Watchin", kaikki kolme ovat Dr Dren tuottamia. Vuonna 1989 hän julkaisi Dr Dren tuottaman debyyttialbuminsa "No One Can Do It Better". Albumi sai kriitikoilta hyvän vastaanoton ja myi hyvin, nousten Billboard 200 -listan sijalle 20 ja myöhemmin myyden platinaa. Allmusic antaa albumille viiden tähden arvostelun ja kuvailee albumia "West Coast rapin varhaiseksi maamerkiksi" ja "kiistämättömäksi mestariteokseksi".


title: The D.O.C.

text: Marraskuussa 1989, viisi kuukautta debyyttialbuminsa julkaisusta, D.O.C oli kohtalokkaassa auto-onnettomuudessa. Hän ajoi kotiin juhlista ja nukahti rattiin, ja hänen autonsa kaarsi ulos moottoritieltä. Hän ei ollut käyttänyt turvavyötä, ja lensi ulos takaikkunasta paiskautuen kasvot edellä puuhun. Hänen vammansa vaativat kaksi tuntia kestäneen plastiikkakirurgisen operaation ja hän vietti kaksi ja puoli viikkoa sairaalassa. Hän ei pystynyt puhumaan kuukauteen ja hänelle jäi erilainen, käheämpi ääni.


title: The D.O.C.

text: The D.O.C jatkoi sanoitusten kirjoittamista N.W.A:lle ja osallistui sanoituksiin ryhmän viimeisellä albumilla "Niggaz4Life "sekä heidän vuoden 1990 EP:llään "100 Miles And Runnin"', millä hän osallistui kaikkien paitsi kahden kappaleen ("Kamurshal" ja "Just Don't Bite It")" "sanoituksiin. Dr Dre käytti myös D.O.C:n taitoja yhtenä kirjoittajista Death Row Recordsin kautta julkaistun soolodebyyttinsä The Chronicin kappaleilla "Lil' Ghetto Boy", "A Nigga Witta Gun" ja "Bitches Ain't Shit". Hän esiintyy myös kappaleella "The $20 Sack Pyramid". Häneen viitataan nimellä kappaleessa "Ain't Nuthin' but a G Thang", minkä musiikkivideolla hän esiintyy myös. The Chronic -albumin levykannen teksteissä lukee: (vapaa suom.) "Tahdon antaa erityisen kiitollisuudenosoituksen The D.O.C:lle, joka sai minut suostumaan tämän albumin tekemiseen". Snoop Dogg mainitsee hänet nimeltä albumin introssa.


title: The D.O.C.

text: "The Chronicin" lisäksi The D.O.C työskenteli Snoop Doggin "Doggystyle"-debyyttialbumilla ja lainasi ääntään kappaleessa "Serial Killa". The D.O.C jatkoi haamukirjoittamista useille Dr Dren ja Snoop Doggin albumeille.


title: The D.O.C.

text: 20. heinäkuuta 2000 The D.O.C esiintyi Dr Dren ja Snoop Doggin kanssa lavalla The Centrumissa Worcesterissa, Massachusettsissa Up in Smoke Tour -kiertueen aikana.


title: The D.O.C.

text: Joulukuussa 2006 The D.O.C paljasti työstävänsä neljättä albumiaan, nimeltään "Voices Through Hot Vessels" ja kertoi sen julkaistettavan Dr Dren tulevan kolmannen albumin "Detox"in jälkeen. Toukokuussa 2008 D.O.C kertoi haastattelussa hänen ja Dr Dren työskentelevän albumin parissa. Hän kertoi albumilla olevan jo nimi, ja hänen ja Dr Dren päättäneen tehdä vielä yksi D.O.C albumi, yksi yhteinen projekti, jotta he voivat päättää yhteisen tarinansa kunnolla.


title: The D.O.C.

text: Vuoden 2009 haastattelun mukaan Snoop Dogg auttoi D.O.C:tä löytämään ääniterapeuttia. Oli selvinnyt, että D.O.C:n äänihuulet eivät ole peruuttamattomasti vahingoittuneet ja että hänen äänensä voitaisiin palauttaa 70-prosenttisesti kirurgisesti. Los Angelesissa toimiva tiedottaja Idalyze Nasiha Rose on auttanut häntä löytämään kirurgin, joka korjaisi hänen äänihuulensa.


title: The D.O.C.

text: The D.O.C seurusteli Erykah Badun kanssa useita vuosia. Heillä on yhteinen tytär, 5. heinäkuuta 2004 syntynyt Puma Curry. D.O.C:llä on aiemmasta suhteesta tytär, 25. maaliskuuta 1991 syntynyt Amber Lynn Curry.


title: Oliivikäki

text: Oliivikäki ("Cercococcyx olivinus") on läntisessä Afrikassa esiintyvä pitkäpyrstöinen käkilaji.


title: Oliivikäki

text: Oliivikäki elää läntisessä Afrikassa Sierra Leonesta ja Guineasta Angolaan, Sambiaan ja Ugandaan. Lajin elinympäristön ala on noin 720 000 neliökilometriä.


title: Kiki (lehti)

text: Kiki oli Yrjö Halmeen johtaman Kustannusosakeyhtiö Ilmarisen julkaisema, vuosina 1929–1937 ilmestynyt lukemistolehti, joka loi pohjaa suomalaiselle miestenlehtiperinteelle. Se sisälsi aikakauteen nähden poikkeuksellisen eroottisia kuvia naisista ja yleistä etikettivalistusta. Lehdessä julkaistiin muun muassa useita Marton Taigan komisario Kairala -tarinoita.


title: Store Fornestinden

text: Store Fornestinden on Skandien Lyngsalpenen osaan kuuluva vuorenhuippu Tromssan kunnassa Norjassa. Fornesfjellet käsittää kaksi huippua, joista Store Fornestinden on korkeampi, 1 477 metriä merenpinnan tasosta. Toinen huippu on hieman pohjoisempi Litle Fornestinden, jonka korkeus on 1 050 metriä.


title: Labyrinttisienet

text: Labyrinttisienet ("Labyrinthulomycetes") ovat ruskeiden levien kaareen kuuluvia eliöitä, joista monet muodostavat erikoisia verkkomaisia limakkorakenteita. Niissä on kaksi pääryhmää: limaverkkosienet ("Labyrinthulaceae") ja traustokytridit ("Thraustochytridiaceae"). Sekä limaverkkosieniä että traustokytridejä tunnetaan kumpiakin noin 30 lajia. Niitä elää meri- ja murtovedessä, jossa ne hajottavat lahoavaa ainesta tai ovat muiden eliöiden loisia.


title: Labyrinttisienet

text: Limaverkkosienet muodostavat soluseinättömiä, kalvon ympäröimiä limaverkkoja, joiden sisällä solut elävät. Limaverkko muodostuu solulimasta, ja siinä elävät solut ovat yhteydessä limaverkkoon niiden pinnalla olevien "botrosomi"-nimisten rakenteiden välityksellä. Solut ovat muodoltaan sukkulamaisia, ja ne voivat liikkua limaverkon sisällä. Tämän ansiosta limaverkko voi edetä hitaasti (5-150 mikrometriä minuutissa) alustaansa pitkin. Limaverkossa olevat solut voivat lisääntyä jakautumalla, ja limaverkko voi hajota useisiin osiin, jotka jatkavat elämäänsä itsenäisinä limakkoina. Limaverkkosienet lisääntyvät myös suvullisesti, jolloin muodostuu uintisiimallisia parveiluitiöitä.


title: Labyrinttisienet

text: Traustokytridit puolestaan eivät muodosta limaverkkosienten tapaan laajoja limakkoja, mutta niillä on kuitenkin soluissaan samanlaisia botrosomeja, joista työntyvien limasäikeiden avulla ne kiinnittyvät alustaansa. Niihin kuuluu mm. nilviäisillä loisivia lajeja.


title: Steindalstinden

text: Steindalstinden on Skandien Lyngsalpenen osaan kuuluva kaksoishuippu Omasvuonon kunnassa, Norjassa. Huipuista korkeampi on läntinen huippu, joka on korkeudeltaan 1 511 metriä merenpinnan tasosta. Hieman matalampi itäinen huippu on korkeudeltaan 1 504 metriä.


title: Victor Loche

text: Victor Jean François Loche (1806 - 1863) oli ranskalainen luonnontieteilijä ja sotilas, arvoltaan kapteeni.


title: Victor Loche

text: Loche tutki Algerian Saharan alueen eläimistöä 1855–1856. Hän julkaisi teokset "Histoire naturelle des mammifères de l'Algérie" (1867) ja "Histoire naturelle des Oiseaux de l'Algérie" (1867). Loche nimesi hietakissan ("Felis margarita") 1858. Linnuista hän nimesi afrikansuopöllön ("Asio capensis") alalajin "tingitanus" 1867.


title: William L. Schultz

text: William L. Schultz (s. noin 1926 Milwaukee – toukokuu 1983) oli yhdysvaltalainen lintutieteilijä ja taiteilija.


title: William L. Schultz

text: Schultz työskenteli Milwaukeen yleisessä museossa (Milwaukee Public Museum) vuodesta 1947 alkaen. Hän erosi vuonna 1973 ryhtyäkseen päätoimiseksi taiteilijaksi. Hän teki luontoaiheisia puukaiverruksia ja maalauksia. Hänen töitään oli 1980-luvulla näytteillä Smithsonian-instituutissa.


title: William L. Schultz

text: Schulz ja Hugh C. Land nimesivät isopökkelökehrääjän ("Nyctibius grandis") alalajin "guatemalensis" 1963.


title: William L. Schultz

text: Schulz kuoli leukemiaan 57-vuotiaana.


title: Sinkkioksidi

text: Sinkkioksidi (toisilta nimiltään "sinkkimonoksidi", "sinkkivalkoinen", "C.I. pigmentti valkoinen 4" tai "C.I. 77947") on sinkin ja hapen muodostama yhdiste, jota käytetään muun muassa valkoisena väriaineena sekä tietokoneen prosessorin ja jäähdytyssiilin väliin levitettävän niin kutsutun lämpötahnan pääainesosana. Se on valkoinen tai kellertävä sekä hajuton jauhe. Se ei liukene veteen, vaan sitä voidaan liuottaa mm. etikkahapolla, mineraalihapoilla sekä ammoniakilla.


title: Sinkkioksidi

text: Sinkkioksidihuuru saattaa hengitettynä läpäistä keuhkorakkulan, minkä seurauksena se pääsee verenkiertoon. Sinkkioksidihuuruille altistuneilla henkilöillä on havaittu hieman kohonneita virtsan sekä veren seerumin sinkkipitoisuuksia. Sinkkioksidihuurut saattavat aiheuttaa myös metallikuumeen, jonka oireita ovat kuume, vilutus, oksentelu, yskä, mahavaivat, ohimenevä hengenahdistus, näköhäiriöt sekä lihaskivut.


title: Real Academia Española

text: Real Academia Española eli Espanjan kuninkaallinen akatemia on Madridissa sijaitseva espanjalainen kuninkaallinen akatemia tarkoituksenaan espanjan kielen huolto Espanjassa. Muilla espanjankielisillä mailla on omat kielenhuoltojärjestönsä. Ne ovat kuitenkin perustaneet yhteistyöjärjestön nimeltään "Asociación de Academias de la Lengua Española". Akatemian perusti vuonna 1713 markiisi Juan Manuel Fernández Pacheco esikuvanaan Ranskan akatemia. Akatemian jäsenet valitaan loppuiäkseen.


title: Celebesinhaukkakäki

text: Celebesinhaukkakäki ("Cuculus crassirostris") on Aasiassa elävä käkilintu. Se on endeeminen Indonesiassa, Sulawesin saarella, jossa se elää kosteissa rinnemetsissä 500–1400 metrin korkeudella.


title: Yleisurheilun sisäratojen Euroopan-mestaruuskilpailut 2007

text: Vuoden 2007 Yleisurheilun sisäratojen Euroopan-mestaruuskilpailut pidettiin Birminghamissa, Yhdistyneessä kuningaskunnassa 2. – 4. maaliskuuta. Kisat olivat järjestykseltään 29:nnet.


Asociación de Academias de la Lengua Española eli Espanjan kielen akatemioiden yhdistys on vuonna 1951 Meksikossa perustettu järjestö, joka kokoaa yhteen kaikkien espanjankielisten maiden kielenhuoltoviranomaiset.


title: John Davis (ornitologi)

text: John Davis (1. joulukuuta 1916 Woodmere, New York – 1. toukokuuta 1986 Carmel Valley Village, Kalifornia) oli yhdysvaltalainen lintutieteilijä.


title: John Davis (ornitologi)

text: Davis opiskeli Amerikan historiaa Yalen yliopistossa ja väitteli tohtoriksi eläintieteessä Kalifornian yliopistossa Berkeleyssä. Hän toimi biologian apulaisprofessorina ja Moore Laboratory of Zoologyn kuraattorina Occidental Collegessa, kunnes siirtyi vuonna 1953 tutkijaksi Hastingsin luonnonhistoriallisen reservaatin (Hastings Natural History Reservation) palvelukseen. Hastings oli Kalifornian yliopiston kenttäasema. Vuonna 1960 Davis nimitettiin Hastingsin johtajaksi, missä virassa hän pysyi, kunnes jäi eläkkeelle 1982.


title: John Davis (ornitologi)

text: Toisessa maailmansodassa Davis palveli Yhdysvaltojen armeijassa.


title: John Davis (ornitologi)

text: Vuonna 1982 Davis nimitettiin Carmelin metsäntutkimuskomissioon (Carmel Forestry Commission). Hän toimi lukuisissa yhdistyksissä, erityisesti Cooper Ornithological Societyssa, jossa hän toimi sihteerinä, varapuheenjohtajana ja puheenjohtajana, sekä toimitti "Condor"-lehteä. Hän oli myös American Ornithologists' Unionin jäsen. Davis julkaisi yli 50 tieteellistä artikkelia ja yhdessä Alan Baldridgen kanssa kirjan "The Bird Year" 1981.


title: John Davis (ornitologi)

text: Davisin vaimo Betty kuoli 1981. Hän avioitui sitten Norman kanssa. Hänellä oli tytär Carol ja poika John Steven.


title: John Davis (ornitologi)

text: Davis nimesi linnuista väliamerikanpökkelökehrääjän ("Nyctibius jamaicensis") alalajin "lambi" vuonna 1959.


title: Lidia Kopania

text: Lidia Kopania (s. 12. toukokuuta 1978 Koluszki, Puola) on puolalainen laulaja. Hän edusti Puolaa vuoden 2009 euroviisuissa kappaleella "I Don't Wanna Leave".


title: Kiuaskallio

text: Kiuaskallio on Kurikassa Jalasjärven kirkonkylän tuntumassa sijaitseva urheilukeskus. Urheilukeskuksessa sijaitsee urheilukenttä, laskettelurinne, hiihto-, suunnistus-, kuntoilu- ja maastojuoksureittejä, urheiluhalli, tenniskenttiä ja ampumarata.


title: Kiuaskallio

text: Kiuaskallion urheilukentällä on langaton kuulutusjärjestelmä sekä maalikamera. Kentällä on järjestetty muun muassa valtakunnalliset Kiekkokarnevaalit. Laskettelurinteessä on välinevuokraamo, hiihtokoulu, kahvila sekä lumilautailijoita varten halfpipe. Laskettelurinteessä sijaitsee myös ilmainen pulkkamäki. Kiuaskalliolla on talvisin hiihtoreittejä, jotka lumettomana aikana palvelevat kuntoilijoita ja suunnistajia. Reitit ovat pururatoja. Kiuaskalliolla on yksi lentopallokenttä, kaksi normaalia tenniskenttää ja yksi pleksikenttä. Kaikkia kenttiä ympäröi aita.


title: Kiuaskallio

text: Kiuaskallion ampumaradalla on mahdollisuus kilpailla ja harjoitella kevyillä ampumama-aseilla. Kovilla aseilla harjoitellaan puolestaan Koskuen metsästysseuran ja Itäisen metsästysseuran ampumaradoilla. Ampumahiihtostadionin läheisyydessä sijaitsevat pistooli- ja villikarjuampumaradat. Kiuaskalliolla pidetään joka vuosi arvokisoja.


title: Kiuaskallio

text: Kiuaskallion kuplanmuotoisessa urheiluhallissa on mahdollisuus harrastaa monia eri lajeja, kuten tennistä, salibandyä, sählyä, lentopalloa, koripalloa ja sulkapalloa. Hallissa voi lisäksi yleisurheilla talvisin, sillä siellä on muun muassa kiekon- ja kuulanheittoympyrä sekä seiväshyppy- ja pituushyppypaikka. Hallissa on pidetty aikoinaan Suomen huippuseiväshyppääjien välisiä kilpailuja. Urheiluhallissa on myös nyrkkeilytilaksi muutettavissa olevat baari- ja keittiötilat, kuntosali, painisali, juoksumatto, WC:t, pukeutumis- ja suihkutilat sekä yhteissauna.


title: I Don’t Wanna Leave

text: I Don't Wanna Leave on Lidia Kopanian kappale, joka oli Puolan edustuskappale Euroviisuissa 2009. Kappale kilpaili toisessa semifinaalissa 14. toukokuuta 2009, mutta ei selviytynyt finaaliin.


title: Beaglen matka

text: Beaglen matka () on yleisimmin annettu nimitys Charles Darwinin vuonna 1839 julkaisemasta klassisesta teoksesta, joka alkuaan ilmestyi "HMS Beaglen" kapteenin Robert FitzRoyn toimittaman neliosaisen matkakertomuksen "Narrative of the Surveying Voyages of His Majesty's Ships Adventure and Beagle" kolmantena osana nimellä "Journal and remarks, 1832–1835". Kirja on sekä matkakertomus "Beaglen" toiselta, viisivuotiselta purjehdukselta, jolle Darwin osallistui, että Darwinin tutkimuspäiväkirja, joka kattaa sekä biologian, geologian että antropologian alat.


title: Beaglen matka

text: Kirjan osoittauduttua myyntimenestykseksi kustantaja julkaisi sen pian uudelleen nimellä "Journal of Researches into the Geology and Natural History of the various countries visited by H.M.S. Beagle". Myöhemmin teoksesta toimitettiin useita erilaisia laitoksia eri nimillä. Kirja suomennettiin 2008.


title: HC Bílí Tygři Liberec

text: Bílí Tygři Liberec on tšekkiläinen jääkiekkojoukkue joka pelaa Tšekin pääsarjassa Tipsport Extraliga.


title: HC Energie Karlovy Vary

text: HC Energie Karlovy Vary on tšekkiläinen jääkiekkojoukkue Karlovy Varysta. Joukkue pelaa maan pääsarjassa Tipsport Extraliga.


title: HC Energie Karlovy Vary

text: Joukkueen oli tarkoitus liittyä KHL:ään sen toiselle kaudelle 2009-2010. Joukkueen oli tarkoitus toimia maajoukkueen tapaisena ja siihen oli tarkoitus houkutella tšekkiläisiä huippupelaajia Tšekin Extraligasta samalla tavalla kuin Dinamo Minsk ja Dinamo Riika tekevät omassa maassaan. HC Energien juniorit liittyivät KHL:n junioriliigaan, MHL:ään kaudella 2012-2013.


title: HC Škoda Plzeň

text: HC Škoda Plzeň on jääkiekkojoukkue Plzeňistä, Tšekistä, joka pelaa maansa pääsarjassa Tipsport Extraliga. Joukkueen kotiareena on Home Monitoring Aréna Plzeňissä.


title: Oliverio Mario de Oliveira Pinto

text: Oliverio Mario de Oliveira Pinto (s. 1896) oli brasilialainen lintutieteilijä.


title: Oliverio Mario de Oliveira Pinto

text: Pinto kirjoitti teoksen "Ornitologia Brasiliense. Catalogo descritivo e ilustrado das Aves do Brasil. Primeiro volume. Parte introdutoria e Familias Rheidae a Cuculidae.", Sao Paulo: Departamento de Zoologia da Secretaria da Agricultura (1964). Hän julkaisi myös luettelon Museu Paulistan lintukokoelmasta "Catalogo das aves do Brasil e lista dos exemplares que as representam no Museu Paulista" (1938–1944).


title: Oliverio Mario de Oliveira Pinto

text: Pinto nimesi linnuista joitakin uusia alalajeja, kuten pikkuhaukkakehrääjän alalajin "saturatus" yhdessä Camargon kanssa vuonna 1957.


title: HC Litvínov

text: HC Litvínov on tšekkiläinen jääkiekkojoukkue Litvínovista. Joukkue pelaa kotiottelunsa Ivan Hlinka Stadionilla.


title: HC Litvínov

text: Huomioitavia entisiä NHL-pelaajia:


title: Carson McCullers

text: Carson McCullers (19. helmikuuta 1917 – 29. syyskuuta 1967), o.s. Lula Carson Smith, oli yhdysvaltalainen kirjailija. Hänen tunnetuimmat teoksensa ovat "Yksinäinen sydän" (The Heart Is A Lonely Hunter, 1940) ja "Heijastuksia kultaisessa silmässä" (Reflections in a Golden Eye). Näistä molemmista on tehty elokuva, jälkimmäisen pääosissa ovat Marlon Brando ja Elizabeth Taylor.


title: Carson McCullers

text: McCullers oli kotoisin Columbusista, Georgian osavaltiosta, mutta muutti New Yorkiin jo 17-vuotiaana, ja alkoi opiskella luovaa kirjoittamista. Toisen maailmansodan jälkeen hän oleskeli paljon Pariisissa. Hän oli sairaalloinen ja reuman rampauttama 30 vuoden iästä lähtien, ja kuoli aivoverenvuotoon viisikymmenvuotiaana.


title: Carson McCullers

text: "Yksinäisen sydämen" keskeinen henkilö on kuuromykkä John Singer, ja kirja kertoo hänen vuorovaikutuksestaan etelävaltiolaisen pikkukaupungin muiden syrjäytyneiden kanssa.


title: Carson McCullers

text: "Heijastuksia kultaisessa silmässä" sijoittuu pienelle varuskuntapaikkakunnalle, ja kertoo biseksuaalista kapteenista, joka joutuu keskelle monimutkaista kolmiodraamaa.


title: Valerian

text: Valerian voi tarkoittaa seuraavia asioita


title: Devon’s Ghost: Legend of the Bloody Boy

text: Devon's Ghost: Legend of the Bloody Boy on vuonna 2005 suoraan DVD:lle julkaistu kauhuelokuva, jonka ohjasivat Johnny Yong Bosch ja Koichi Sakamoto. Käsikirjoittajina toimivat Karan Ashley, Ron Day ja Tim Grace. Pääosassa esiintyivät Power Rangersista tutut Karan Ashley ja Johnny Yong Bosch.


title: Devon’s Ghost: Legend of the Bloody Boy

text: Canyonin high school avataan uudestaan herra ja rouva Walkerin myötä, jonka aikana oppilaille palaa mieleen koulun entinen oppilas Devon Anderson, joka tappoi vanhempansa ja katosi. Ensimmäisenä koulupäivänä Symphony ja hänen poikaystävänsä Craigin kaverit Josh ja Genesis uskovat verisen Devonin palaneen takaisin. Poliisi on kuitenkin asiasta erimieltä ja uskoo sen olevan vain jäljittelyrikos. Devon kuitenkin on saapunut takaisin ja alkaa tappaa ihmisiä pelaamalla.


title: Valerianus II

text: Publius Licinius Cornelius Egnatius Valerianus, usein Valerianus II tai Valerianus Iunior (k. alkuvuonna 258) oli Rooman keisari Gallienuksen ja hänen vaimonsa Cornelia Saloninan vanhin poika. Hänen isänsä nimitti Valerianus II:n seuraajakseen ("caesar") Viminaciumissa vuonna 256 tai 257. Tämän jälkeen Gallienus, hänen isänsä ja kanssahallitsijansa Valerianus, ja Valerianus II taistelivat yhdessä frankkeja vastaan Galliassa ja Germaniassa. Afrodisiaksesta löydetyssä piirtokirjoituksessa kerrotaan, että kaikki kolme olivat vuonna 257 Colonia Agrippinassa. Vuoteen 258 mennessä frankit oli kukistettu ja Valerianus palasi takaisin itään, jättäen Valerianus II:n Illyricumiin. Samoihin aikoihin provinssin joukkojen komentaja, Ingenuus julistautui kuitenkin keisariksi ja kapinoi Gallienusta ja Valerianusta vastaan. Ilmeisesti Valerianus II kuoli kapinan aikana. Toinen vaihtoehto on ennen kapinaa. Gallienus antoi julistaa Valerianuksen jumalaksi ("Divus Valerianus Caesar"), mutta myöhemmin hänen perintönsä kuitenkin kirottiin ("Damnatio memoriae").


title: Amblin’

text: Amblin’ on vuonna 1968 valmistunut 26 minuutin pituinen lyhytelokuva. Elokuva on Steven Spielbergin ensimmäinen elokuva, ja se on kuvattu 35 mm kinofilmille.


title: Andy Goram

text: Andrew Lewis Goram (s. 13. huhtikuuta 1964 Bury, Lancashire, Englanti) on Skotlannin jalkapallomaajoukkueen entinen maalivahti. Uransa Goram aloitti Oldham Athleticissa ja Hibernianissa, mutta parhaiten hänet muistetaan Rangersista 1990-luvulla. Vuonna 2001 Rangersin kannattajat äänestivät hänen joukkueen kautta aikojen parhaaksi maalivahdiksi.


title: Andy Goram

text: Rangers aikojen jälkeen hän pelasi muissa seuroissa, tunnetuimpana Motherwell, josta hän oli lainassa Manchester Unitediin. Goram harrasti myös krikettiä pelaten neljä ottelua Skotlannin maajoukkueessakin.


title: Holger Salin (jalkapalloilija)

text: Holger Vilhelm Salin (18. syyskuuta 1911 Helsinki – 27. lokakuuta 1943) oli suomalainen jalkapalloilija, joka pelaajauran viimeiseksi kaudeksi jäi kauden 1943–1944 alku. Pelipaikaltaan hän oli välihyökkääjä.


title: Holger Salin (jalkapalloilija)

text: Salin pelasi koko uransa HIFK:ssa. Hän oli yksi seuran kantavista voimista, kun HIFK voitti neljä mestaruutta vuosina 1930, 1931, 1933 ja 1937. Salin oli mestaruussarjan paras maalintekijä kausilla 1930 ja 1931. Suomen jalkapallomaajoukkueessa Salin pelasi 22 maaottelua, joissa hän teki 4 maalia.


title: Heteractis aurora

text: Heteractis aurora on merivuokko, joka tunnetaan symbioosista vuokkokalojen ja eräiden pienten rapujen kanssa. Se kasvaa halkaisijaltaan 30 cm leveäksi. Sen tentakkelit ovat 5–6 cm pitkiä, ja niissä on tasavälein pullistumia, niin että ne näyttävät helminauhanpätkiltä. Vuokko on väriltään vihertävä, harmaa tai ruskehtava, ja sen keskuslevyssä on vaaleampia, säteittäisiä juovia. "Heteractis aurora" elää luonnossa indopasifisella merialueella.


title: Pohjannurmikka

text: Pohjannurmikka ("Poa pratensis" ssp. "alpigena", syn. "Poa alpigena") on monivuotinen heinäkasvi. Se kuuluu nurmikoiden ("Poa") sukuun ja on niittynurmikan ("Poa pratensis") alalaji. Kasvi risteytyy joskus tunturinurmikan ("Poa alpina") kanssa.


title: Pohjannurmikka

text: Pohjannurmikka on yksittäisversoinen, ja sen lehdet ovat kapeat. Kasvin lehdet ovat tupelliset, vuorottain ja paljon vartta lyhyemmät. Lehdissä ei ole lehtiruotia, ja lehtituppi on avoin. Pohjannurmikan lehtilapa on kouruinen tai litteä, keulakärkinen, tasasoukka sekä 2–4 millimetriä leveä. Kasvi kasvaa 30–90 senttimetriä korkeaksi. Pohjannurmikan varsi on liereänmuotoinen. Kasvin korsi on sileä, pysty ja ontto. Kasvin maarönsyt ovat yleensä lyhyitä.


title: Pohjannurmikka

text: Kasvi on tuulipölytteinen. Pohjannurmikka kasvattaa 6–8 senttimetriä pitkän, kartiomaisen ja kapean röyhyn. Yleensä tämän röyhyn alimmaisessa nivelessä on kolmesta viiteen haaraa. Tähkylöillä on pituutta 3–6 millimetriä. Tähkylöille on harvinaista, että ne ovat itusilmuisia. Pohjannurmikan ulkohelve on vihneetön ja teräväselkäinen. Kaleet ovat teräväselkäisiä ja kolmisuonisia. Pohjannurmikka kukkii keskikesäisin. Kasvin hedelmä on jyvä.


title: Pohjannurmikka

text: Pohjannurmikka kasvaa pientareilla, pihoissa, teiden varsilla, lähteiköissä, vesistöjen rannoilla, letoilla, suoviljelyksillä sekä joenvarsien niityillä.


title: Pohjannurmikka

text: Pohjannurmikkaa tavataan Suomessa yleisenä Kainuusta ja Oulun seudulta maan pohjoisosiin saakka. Eteläisessä Suomessa pohjannurmikka on suurimmaksi osaksi harvinainen.


title: Pohjanpalpakko

text: Pohjanpalpakko ("Sparganium hyperboreum") on pohjoisen rannoilla kasvava monivuotinen, ruohovartinen kasvi.


title: Pohjanpalpakko

text: Pohjanpalpakko kasvaa 10–40 cm korkeaksi. Sen lehdet ovat 2–4 mm leveitä, ja melko litteitä. Se kukkii keskikesällä vaaleankeltaisin pallomaisin yksineuvoisin kukkasykeröin, jotka asettuvat haarattomaan varteen kuin harvaksi helminauhaksi, hedesykeröt ylemmäksi, emisykeröt alemmaksi.


title: Pohjanpalpakko

text: Pohjanpalpakkoa tavataan Suomen, Ruotsin ja Norjan Lapissa sekä paikoin Keski-Suomessa ja samoilla leveysasteilla Siperian puolella.


title: Robert FitzRoy

text: Vara-amiraali Robert FitzRoy (5. heinäkuuta 1805 – 30. huhtikuuta 1865) oli englantilainen sotilas ja poliitikko. Hän on ehkä tunnetumpi jälkipolville "HMS Beaglen" kapteenina matkalla, johon osallistui myös Charles Darwin ja jonka aikana Darwin alkoi kehitellä evoluutioteoriaansa.


title: Robert FitzRoy

text: FitzRoy aloitti merisotakoulun 12-vuotiaana. Hänestä tuli luutnantti 19-vuotiaana vuonna 1824, ja hänet lähetettiin Etelä-Amerikkaan. Siellä hänet ylennettiin laivan kapteeniksi ja laitettiin lopettelemaan edeltäjänsä aloittama merialueiden kartoitustyö Tulimaan ja Patagonian lähivesillä.


title: Robert FitzRoy

text: FitzRoy toimi myös Durhamista torypuolueesta valittuna parlamenttiedustajana vuosina 1841–1843 ja Uuden-Seelannin toisena kuvernöörinä vuosina 1843–1845.


title: Robert FitzRoy

text: FitzRoy hyväksyttiin Royal Societyn jäseneksi 1851. Hän sai vastuulleen merisäähavaintojen keruun ja analysoinnin, Hän kehitti käsitteen Synoptinen säähavaintokartta, ja julkaisi Britannian ensimmäiset sääkartat. Hän pyrki kehittämään helppokäyttöisiä barometriä, ja siinä yhteydessä kehitti myrskylasin, jolla piti voida ennustaa säätilaa.


title: Robert FitzRoy

text: Hän osallistui vuonna 1860 Oxfordin evoluutioväittelyyn, jossa hän vaati yleisöä uskomaan ennemmin Jumalaan kuin ihmiseen. Hänen sanotaan tunteneen häpeää osuudestaan evoluutioteorian kehittämisessä. Hän kärsi masennuksesta ja teki itsemurhan vuonna 1865.


title: Jean Makoun

text: Jean II Makoun (s. 19. toukokuuta 1983 Yaoundé, Kamerun) on kamerunilainen jalkapallolilija. Hän edustaa englantilaista Aston Villaa. Hän viihtyy parhaiten keskikentän pohjalla puolustavassa roolissa. Hänen parhaat ominaisuutensa ovat voima, kestävyys ja pelinlukutaito.


title: Jean Makoun

text: Makoun aloitti jalkapallon jo nuorena kotimaassaan. Ensimmäinen ammattilaissopimus syntyi kuitenkin vasta Ranskassa, jossa Lille onnistui värväämään nuorukaisen. Lillessä Makoun vakiinnutti pian asemansa yhtenä, aina Mestarien liigaan asti selvinneen joukkueen, avainpelaajana.


title: Jean Makoun

text: Jean Makounin hyvät otteet Lillessä herättivät paljon huomiota ympäri Eurooppaa. Makoun valitsi monien tarjokkaiden joukosta Ranskan mestari Olympique Lyonnais.


title: Jean Makoun

text: Makoun oli mukana Kamerunin joukkueessa Afrikan-mestaruuskilpailussa 2004. Joukkue voitti alkulohkonsa, mutta tippui heti seuraavalla kierroksella. Jean Makoun osallistui myös kaksiin seuraaviin mestaruuskilpailuihin.


Etelä-Pohjanmaan Nuorsuomalainen Maalaisliitto (EPNM) oli vuosina 1906–1908 Vaasan läänin alueella toiminut puolue, jota johti Santeri Alkio. Puolueen perustajat tulivat Nuorsuomalaisesta puolueesta, ja EPNM toimi osin nuorsuomalaisten sisällä, kunnes se loppuvuonna 1907 päätti yhdistyä Suomen Maalaisväestön Liittoon eli Maalaisliittoon. EPNM:n ohjelma oli sekä Maalaisliittoa että nuorsuomalaisia radikaalimpi ja puolue sijoittui niistä vasemmalle.


title: Etelä-Pohjanmaan Nuorsuomalainen Maalaisliitto

text: EPNM perustettiin syksyllä 1906 nuorsuomalaisten radikaaliksi maalaissiiveksi. Kokouksia Pohjanmaan maalaisväestön kokoamiseksi oli pidetty helmikuusta alkaen. Niihin osallistui aluksi myös Suomalaisen puolueen kannattajia. Edistysmielinen nuorsuomalainen linja sai suurinta kannatusta Vaasan seudulla Etelä-Pohjanmaalla, mutta toimintaa oli myös muualla Vaasan läänissä. Ensimmäiset paikallisosastot muodostettiin Laihialla ja Kauhavalla. EPNM:n johtohahmo oli Santeri Alkio, joka kannattajineen koki vanhoillisten saaneen liikaa valtaa nuorsuomalaisissa. Tavoitteena oli muuttaa puolue sisältäpäin. Kesällä 1906 aloitti Alkion päätoimittama sanomalehti Ilkka, jonka palstoilla EPNM:n ajatuksia alettiin tuoda julki. EPNM ajoi nuorsuomalaisia radikaalimpia muutoksia maalaisten sosiaaliseen asemaan, ja se nosti nämä vaatimukset keskeisemmälle sijalle. EPNM:n ja Alkion ideologiaan kuului myös tuki wrightilaiselle työväenliikkeelle ja sen jäsenet osallistuivat työväenyhdistysten toimintaan.


text: EPNM perustettiin lähes samanaikaisesti Suomen Maalaisväestön Liiton kanssa, mutta perustajat eivät aluksi tienneet kilpailevista hankkeista. Joillakin paikkakunnilla puolueilla oli kilpailevia osastoja, joiden kesken esiintyi riitoja. Suurimman ongelman aiheutti EPNM:n vaatimus kirkon ja valtion erottamisesta. EPNM ei myöskään ollut yhtä selvästi agraarinen ammatti- ja luokkapuolue, vaan se pyrki vetoamaan muuhunkin maaseutuväestöön yleisellä vapaamielisyydellään. Puolueet olivat kuitenkin varsin lähellä toisiaan ja yhteistyö alkoi pian. Eduskuntaan noussut Alkio liittyi aluksi nuorsuomalaisten ryhmään, mutta pian hän huomasi olevansa lähempänä maalaisliittolaisia kollegoitaan ja alkoi toimia yhteistyössä näiden kanssa. EPNM hyväksyi yhdistymisen Alavudella 29. joulukuuta 1907 pitämässään kokouksessa ja hanke toteutui seuraavan vuoden alkupuolella. Yhtenäiselle Maalaisliitolle hyväksyttiin uusi kompromissihakuinen ohjelma, joka kuitenkin kallistui Maalaisväestön liiton aiemmin edustamaan suuntaan. EPNM:n edustama radikaalius väistyi puolueen imagosta ja maanviljelijöiden eturyhmäajattelu sai keskeisimmän sijan.


text: Eduskuntavaaleissa 1907 EPNM asetti ehdokkaita yhdessä nuorsuomalaisten kanssa Vaasan läänin kolmessa vaalipiirissä. Vaaliliitoista valittiin eduskuntaan EPNM:n Santeri Alkio eteläisessä ja kaksi nuorsuomalaista itäisessä vaalipiirissä. Maalaisliitto ei saanut läänistä yhtään edustajaa. Vuoden 1908 vaalit käytiin juuri maalaispuolueiden yhdistyttyä, mutta Alkio ei kyennyt uusimaan paikkaansa ja puolue jäi edustajitta. Loppuvuonna 1908 perustettiin Maalaisliiton Vaasan läänin eteläisen vaalipiirin piiritoimikunta, jonka kaikki toimihenkilöt olivat EPNM:n entisiä aktiiveja.


title: Zoological Society of London

text: Zoological Society of London (ZSL) on vuonna 1826 perustettu englantilainen akateemikkojen eläintieteellinen seura.


title: Zoological Society of London

text: Seuran perustajajäseniin kuuluivat muun muassa Robert Peel, Nicholas Aylward Vigors, Humphry Davy ja Thomas Stamford Raffles. Heidän tavoitteenaan oli luoda järjestö, joka huolehtisi "Luonnonhistorian tieteen kaikkien muotojen kultivaatiosta, ja erityisesti Ison-Britannian ja Irlannin luonnonhistorian kultivaatiosta".


title: Zoological Society of London

text: Vuonna 1828 järjestö avasi jäsenilleen tarkoitetun puistoalueen, jossa voitiin tutkia eläimiä. Puistosta kehittyi Lontoon eläintarha. Nykyään järjestö on kansainvälinen tieteellinen järjestö, jonka päätehtävä on eläinten ja näiden elinalueiden konservointi.


title: Zoological Society of London

text: Järjestön päättävä elin on 15-jäseninen neuvosto.


title: Kyrönkankaan kesätie

text: Kyrönkankaan kesätie on keskiajalta lähtien tunnettu tie nykyisten Pirkanmaan, Satakunnan ja Etelä-Pohjanmaan alueilla. Pirkanmaalla ja Hämeessä sitä kutsuttiin Hämeenkankaantieksi ja Pohjanmaalla Pohjankankaantieksi, Kyrönkankaantie on satakuntalainen nimitys tielle.


title: Kyrönkankaan kesätie

text: Ruotsin kuningas Kustaa Vaasan sihteeri Jaakko Teitti teki vuosina 1555–1556 valitusluettelon, johon kuuluvassa Suomen yleisten teiden ja kulkureittien luettelossa on maininta "Kyröskankaan tiestä". Luettelo mainitsee tien kulkeneen "erämaan halki Korsholmasta Hämeenlinnaan". Kesätietä pitkin ovat kulkeneet muun muassa Kankaanpään seudulta pohjoiseen, nykyisen Etelä-Pohjanmaan maakunnan alueelle tulleet eränkävijät. Talviaikaan käytössä oli Kyrönkankaan talvitie, joka kulki Jalasjärven kautta Kyrönjoelle saakka. Kyrönkankaan kesätiestä tuli maantie sekä merkittävä kauppa- ja postireitti 1600-luvulla.


title: Kyrönkankaan kesätie

text: Kyrönkankaan kesätietä on kutsuttu myös Ylisen Vaasan maantieksi, Nummitieksi ja Sikain tieksi. Erään tarinan mukaan siat olisivat keksineet tien. Joukko sikoja oli lähtenyt Ikaalisista kohti pohjoista. Viimein siat päätyivät Kauhajoen Kokon talon kujalle. Sikojen perässä tuli takaa-ajajia näiden kulkemaa reittiä pitkin. Jonkin ajan kuluttua takaa-ajajat palasivat samaa reittiä pitkin takaisin.


title: Kyrönkankaan kesätie

text: Osa Kyrönkankaantiestä on nykyisin Tiehallinnon virallinen museotie. Museotieosuus, "Kyrönkankaan kesätie", on noin 7 kilometrin osuus Kauhajoella.


title: Kyrönkankaan kesätie

text: Tie mainitaan ensimmäisen kerran vuonna 1459, raivattuna tienä 1556. Käskynhaltija Eerik Aake, lainlukija Hannu Jaakonpoika sekä laamanni Yrjö Juhonpoika tekivät vuoden 1610 elokuussa jakotoimituksen Kyrönkankaan tiestä. Toimituksessa tie jaettiin kahdeksaan kunnostusosuuteen Luoteis-Pirkanmaan, Pohjois-Satakunnan ja Etelä-Pohjanmaan pitäjien kesken. Ainoastaan Lavia ja Lapväärtti jäivät ilman osuutta, sillä niillä oli paljon tietöitä muutenkin. Tien kohentamiseen tähdännyt hanke liittyi Mustasaaren saamiin kaupunkioikeuksiin sekä kauppapolitiikkaan ja Venäjää vastaan käytyyn sotaan.


title: Kyrönkankaan kesätie

text: Tien alkupää kulki Hämeenlinnasta Hattulan ja Pälkäneen kautta Tammerkoskelle. Varsinainen Kyrönkankaan tie kulki nykyisen Tampereen Pispalasta Hämeenkyröön, sieltä Hämeenkangasta pitkin Ikaalisiin ja Kankaanpäähän, josta Niinisalon kylässä tie jatkuu Pohjankangasta pitkin Kauhajoen Nummijärvelle ja lopulta Vaasaan. Satakuntalaisen nimensä se sai "Satakunnan Kyrön" eli nykyisen Hämeenkyrön mukaan. Tämän alkuperäisen Kyrön keskus oli Hämeenkyrö/Viljakkala. Pitäjään kuuluivat myös Parkano, Ikaalinen ja Kankaanpää. Etelä-Pohjanmaa kuului Kyrön erämaa-alueisiin ja Kyröläiset myös asuttivat ja toivat mukanaan paikannimiä tuttuina toisintoina.


title: Kyrönkankaan kesätie

text: Oli yleistä, että ilmajokiset, jotka asuivat tietä lähimpänä, ylläpitivät todellisuudessa tietä kauempana asuvien maksaessa heille siitä. Ilmajokinen Sakari Paavonpoika Talvitie sai vuoden 1647 Lapuan kesäkäräjien päätöksellä vielä maksamatta olleita viljakappia savuilta (=talo), että hän voisi rakentaa Hämeenmetsään sillan. Arvellaan, että Talvitien rakentama silta olisi ollut Nummijärven kylässä sijaitseva Nummijoen ylittävä silta. Isonkyrön asukkaat tekivät Nummijärvellä asuvan Simo Antinpojan kanssa sopimuksen heidän tieosuutensa hoidosta.


title: Kyrönkankaan kesätie

text: Kyrönkankaan kesätiestä tehtiin postitie vuonna 1648. Ilmajokiset sitoutuivat seuraavana vuonna huolehtimaan tiestä 20 vuoden ajan, sillä he saivat kantaa neljä kupariäyriä savulta. Pohjalaiset joutuivat raivaamaan vuoden 1652 tehdyn maaherran päätöksen mukaan tien kymmenen kyynärän levyiseksi. Lisäksi tien molemmin puolin oli kaivettava kaksi kyynärää syvät ojat. Koko Pohjanmaan eteläosa pyrki pitämään Kyrönkankaan kesätien kunnossa. Satakunnan puolella selvittiin vähemmillä ylläpitotoimilla mahdollisesti suotuisampien luonnonolojen vuoksi.


title: Kyrönkankaan kesätie

text: Karvian Kanttiin kulkeva Kyrönkankaan kesätien osuus oli 1600-luvun lopulla huonossa kunnossa, jonka vuoksi matka sinne pohjoisesta jouduttiin tekemään hevosilla. Perimätiedon mukaan vuonna 1684 Kauhajoen Nummijärveltä kotoisin ollut piika Maria Erkintytär putosi ratsailta ollessaan palaamassa Kanttista Nummijärvelle. Putoamisessa piian lapsi oli kuollut.


title: Kyrönkankaan kesätie

text: Tien merkitys väheni postilinjan siirtyessä vuonna 1675 Pohjanmaan rantatielle sekä Ruovedeltä Pohjanmaalle johtavan tien valmistuttua. 1700- ja 1800-lukujen taitteessa rakennettiin Vaasan ja Porin välinen tie, jonka jälkeen Kyrönkankaantien kunto heikkeni entisestään.


title: Kyrönkankaan kesätie

text: Kahden Ruotsin kuninkaan tiedetään liikkuneen Kyrönkankaantiellä. Kustaa II Aadolf matkusti sitä pitkin Ilmajoelta Hämeenlinnaan vuonna 1614. Juuri Ruotsin valtaistuimelle noussut ja Suomeen tutustumassa ollut Aadolf Fredrik pysähtyi vuonna 1752 seurueineen ruokailemaan ja lepäämään Kankaanpään Kuninkaanlähteelle, joka sai nimensä tämän tapahtuman muistoksi. Karvian Kantin kylään, Kyrönkankaantien ja Karvianjoen yhtymäkohtaan rakennettiin 1600-luvulla maalinnoitus Kyrön skanssi, josta tuli varuskunta ja Pohjois-Satakunnan hallintokeskus. Sieltä käsin valvottiin sotaväenottoa pohjoiseen pakoilleita eteläsuomalaisia miehiä 30-vuotisen sodan aikana.


title: Zoology of the Voyage of H.M.S. Beagle

text: The Zoology of the Voyage of H.M.S. Beagle Under the Command of Captain Fitzroy, R.N., during the Years 1832 to 1836, lyhyemmin Zoology of the Voyage of H.M.S. Beagle, on viisiosainen kirja, joka julkaistiin yhdeksässätoista sitomattomassa osassa helmikuun 1838 ja lokakuun 1843 välillä, tosin pienellä lisämaksulla kirjan sai ostettua viidessä sidotussa niteessä. Sen kirjoitti useampi kirjailija, ja editoinnista sekä valvonnasta huolehti Charles Darwin. Darwin myös lisäsi kirjaan huomioita ja alaviitteitä sekä myös kirjoitti pari lukua kuten 1. osan esipuheen.


title: Royal Entomological Society of London

text: Royal Entomological Society of London, aiemmin Entomological Society of London on englantilainen hyönteistutkijoiden yhdistys. Järjestö perustettiin vuonna 1833. Charles Darwin osallistui aktiivisesti järjestön kokouksiin palattuaan Beagle-matkaltaan. Järjestö haluttiin perustaa, koska haluttiin entomologiaa edistävä järjestö.


title: Glen Roy

text: Glen Roy () on Skotlannin ylämaalla sijaitseva luonnonsuojelualue. Se on ehkä tunnetumpi eräästä alueelta löytyvästä geologisesta arvoituksesta. Alueella on kolme luonnonmuodostelmaa, jotka muistuttavat ihmisen tekemiä teitä. Ilmiötä kutsutaan "Parallel Roadsiksi". Tosiasiassa kyse on säilyneistä jään eristämistä vanhoista rannikoista lyhyeltä lämpimältä ajalta ennen viimeisintä jääkautta. Alueen rakenteiden tutkiminen oli tärkeä osa jääkausiteorian kehittämistä 1800-luvulla. Ilmiö on kiinnostanut lukuisia tutkijoita, kuten esimerkiksi Charles Darwinia.


title: Maer Hall

text: Maer Hall on Staffordshiressa, Englannissa sijaitseva kartanorakennus. Lähellä sijaitseva ruukuntekoalue Stoke-on-Trentissä houkutteli Josiah Wedgwood II:n, Charles Darwinin sedän, hankkimaan kyseisen talon. Paikalla on ollut kartano vuodesta 1282, mutta nykyinen talo on noin vuodelta 1680.


title: Emma Darwin

text: Emma Darwin (omaa sukua Wedgwood, 2. toukokuuta 1808 – 7. lokakuuta 1896) oli Charles Darwinin serkku ja vaimo. He saivat yhdessä kymmenen lasta.


title: Emma Darwin

text: Hän syntyi perheen kartanossa Maer Hallissa varakkaaseen sukuun. Hänen isoisänsä isän puolelta oli posliinitehtailija Josiah Wedgwood. Lapsena hän asui jonkin aikaa Pariisissa, jossa Frédéric Chopin opetti hänelle pianonsoittoa. Emma perheineen auttoi Charles Darwinia saamaan isänsä luvan matkustaa "HMS Beaglella". Kun Charles palasi matkaltaan hän kosi Emmaa, ja 11. marraskuuta 1838 pari kihlautui. Häitä vietettiin 29. tammikuuta 1839. Emma Darwin auttoi miestään tämän lukuisten sairastelujen aikana, mikä omalta osaltaan auttoi Charlesia tämän tieteellisissä saavutuksissa. Emma soitti usein miehelleen pianoa, ja Charles Darwin käsitteleekin "The Descent of Man, and Selection in Relation to Sex" -teoksessa monen sivun verran musikaalisen lahjakkuuden kehittymistä seksuaalivalinnan kautta. Suurin kiistanaihe Charlesin ja Emman avioliitossa oli ristiriita Emman syvän uskonnollisuuden ja Charlesin agnostisuuden välillä.


title: Joseph Dalton Hooker

text: Joseph Dalton Hooker (30. kesäkuuta 1817 – 10. joulukuuta 1911) oli englantilainen kasvitieteilijä ja tutkimusmatkailija. Seitsemän vuoden ikäisenä hän alkoi osallistua isänsä William Jackson Hookerin pitämiin kasvitieteen luentoihin Glasgow'n yliopistossa. Hän sai lääketieteen maisterin tutkinnon vuonna 1839. Hän osallistui Britannian geologiseen tutkimiseen vuonna 1846. Vuosina 1847–1850 hän tutki Himalajaa. Hän oli Charles Darwinin ystävä ja kannattaja, ja osallistui Oxfordin evoluutioväittelyyn 1860.


title: Fort Rouge (linnoitus)

text: Fort Rouge oli linnoitus Kanadassa, Assiniboinejoen rannalla lähellä nykyistä Winnipegin kaupunkia. Linnoituksen tarkka paikka ei ole tiedossa. Nimi () tarkoittaa "punaista linnoitusta".


title: Fort Rouge (linnoitus)

text: Vuonna 1738 Sieur Louis Damours de Louvieres rakensi linnoituksen Pierre La Vérendryelle ja hänen pojilleen Louis-Josephille ja Francoislle. Hän jatkoi pian matkaansa kauemmaksi länteen Assiniboinejokea pitkin, jossa hän rakensi uuden Fort La Reinen linnoituksen. Linnoitus toimi lähinnä etappina matkoilla kauemmas länteen ja se hylättiin jo 1749.


title: Fort Rouge (linnoitus)

text: Ranskalaisten läntisten joukkojen komentaja Jacques Legardeur de Saint-Pierre vietti alueella 1752-1753 talven ja tiettävästi uudelleenrakensi linnoituksen samalle paikalle. Tutkimusten mukaan linnoitus olisi sijainnut joen pohjoisrannalla. Tieto on tosin kiistanalainen, sillä toisten tutkimusten mukaan linnoitus olisi sijainnut etelärannalla.


title: Fort Rouge (linnoitus)

text: North West Company rakensi vuonna 1807 Fort Gibraltarin linnoituksen Redjoen ja Assiniboinejoen yhtymäkohtaan.


title: Fort Rouge (linnoitus)

text: Winnipegin kaupunginosa Fort Rouge on saanut nimensä linnoituksen mukaan.


title: Fort Rouge

text: Fort Rouge tarkoittaa seuraavia:


title: Carbonia-Iglesiasin maakunta

text: Carbonia-Iglesiasin maakunta (, ) oli yksi Italian maakunnista vuoden 2016 loppuun asti. Vuoden 2017 alusta alkaen maakunnasta tuli osa Etelä-Sardinian maakuntaa.


title: Carbonia-Iglesiasin maakunta

text:
Maakunta sijaitsi Sardinian saaren lounaisosassa. Sen pinta-ala oli 1 495 km², ja asukkaita oli vuoden 2015 lopussa vajaat 130 000.
Maakunta muodostui 23 kunnasta, hallintokeskuksia olivat Carbonia ja Iglesias. Maakuntaan kuuluivat myös Sant’Antiocon ja San Pietron saaret. Alueen väkiluvultaan suurimmat kunnat olivat (31.12.2015):


title: Medio Campidanon maakunta

text: Medio Campidanon maakunta (, ) oli yksi Italian maakunnista. Se sijaitsi Sardinian saaren länsiosassa.


title: Medio Campidanon maakunta

text: Medio Campidanon maakunnan pinta-ala oli 1 516 km², ja asukkaita oli 100 000. Maakunta muodostui 28 kunnasta, ja sen hallintokeskuksia olivat Sanluri ja Villacidro.


title: Medio Campidanon maakunta

text:
Helmikuussa 2016 maakunnasta tuli osa Etelä-Sardinian maakuntaa.
Alueen väkiluvultaan suurimmat kunnat olivat:


title: Head

text: Head N.V. on urheiluvälineitä ja -vaatteita valmistava yritys, joka tunnetaan pääasiassa laskettelusuksista ja tennismailoista.


title: Head

text: Yritys perustettiin vuonna 1950 Baltimoressa Yhdysvalloissa, mutta nykyään yrityksen pääkonttori on Amsterdamissa.


title: 803 Naval Air Squadron

text: 803 Naval Air Squadron (803 NAS) oli Britannian Kuninkaallisen laivaston ilmavoimien lentolaivue.


title: 803 Naval Air Squadron

text: 803 NAS perustettiin 3. huhtikuuta 1933 Netheravonissa laajentamalla 405 lentue lentolaivueeksi. Perustettaessa laivueella oli yhdeksän Hawker Osprey hävittäjää. "HMS Eagle" otti 26. huhtikuuta laivueen kannelleen. "HMS Eaglen " kannella laivue matkasi Kauko-Itään, jossa se palveli aina 1. lokakuuta 1937 tapahtuneeseen lakkauttamiseensa saakka. Laivue oli 30. tammikuuta 1935 alkaen "HMS Hermeksellä". Laivue lakkautettiin 1. huhtikuuta 1937 Kauko-Idässä.Laivue perustettiin uudelleen 21. marraskuuta 1938 RNAS Worthy Downissa. Perustettaessa sen runkona käytettiin 800 NAS:n B-lentuetta. Laivueen kalustona olivat kuusi Hawker Ospreytä ja kolme Hawker Nimrodia. Ospreyt kuitenkin vaihdettiin jo joulukuussa Blackburn Skua -syöksypommittajiin. Laivue liitettiin 3. huhtikuuta 1939 "HMS Ark Royalin" vahvuuteen RAF laivueena, mutta laivue siirtyi 24. toukokuuta 1939 Amiraliteetin valvontaan.


title: 803 Naval Air Squadron

text: Toisen maailmansodan syttyessä 803 NAS oli edelleen palveluksessa "HMS Ark Royalilla", mutta Hawker Nimrodit olivat vaihtuneet Blackburn Roc koneisiin. Sodan alussa koneiden ensisijaisena tehtävänä oli partiointi Norjan rannikolla.


title: 803 Naval Air Squadron

text: Laivueen "HMS Ark Royalinlta" lähtenyt Blackburn Skua oli ensimmäinen brittiläinen lentokone, joka ampui alas viholliskoneen toisessa maailmansodassa, kun luutnantti B. S. McEwan ja pursimies B. M. Seymour ampuivat 26. syyskuuta 1939 alas Saksan ilmavoimienDornier Do 18 -lentoveneen.


title: 803 Naval Air Squadron

text: Laivue vietti talven maissa Hatstonin lentotukikohdassa. Maissa ollessaan Blackburn Rocit poistuivat käytöstä ja laivue vastaanotti täydennyksenä lisää Skua koneita.


title: 803 Naval Air Squadron

text: 803 NAS palveli hetken "HMS Gloriousilla" ja palasi sitten takaisin Hatstoniin.


title: 803 Naval Air Squadron

text: Norjan rannikolla vaurioituivat 9. huhtikuuta risteilijät "HMS Devonshire", "HMS Glasgow" ja "HMS Suffolk" sekä upposi hävittäjä "HMS Gurkha" niiden ollessa matkalla Bergeniin upottamaan norjalaisten rannikkopatterien 8. huhtikuuta vaurioittamaa saksalaista risteilijää "Königsbergiä". Syynä alus tappioihin olivat Luftwaffen X Lentoarmeijakunnan Pommituslentorykmentti 26:n (KG 26 Löwen) Heinkel He 111H-3 ja Heinkel He 111H-4 sekä Pommituslentorykmentti 30:n (KG 30) Junkers Ju 88 pommikoneet.


title: 803 Naval Air Squadron

text: Blackburn Skuan suurimpia menestystarinoita oli saksalaisen risteilijän "Königsbergin" upottaminen syöksypommittamalla Bergenin satamassa 10. huhtikuuta 1940. Hyökkäävässä osastossa oli seitsemän Skuaa 800 NAS (kapteeni R T Partridge) yhdessä yhdeksän 803 NAS:n (luutnantti W P Lucy) Skuan kanssa. Hyökkäysosasto suunnisti 330 mailin matkan yöllä Hatstonista Bergeniin ja takaisin. Skua koneista menetettiin operaatiossa ainoastaan yksi.


title: 803 Naval Air Squadron

text: 803 NAS siirtyi "HMS Ark Royalille", josta se yritti6. kesäkuuta tuhota Saksan laivaston taisteluristeilijä "Scharnhorstin". Hyökkäyksessä kuitenkin tuhoutui laivueen koneet kahta lukuun ottamatta.


title: 803 Naval Air Squadron

text: 803 NAS varustettiin lokakuussa uudelleen 12 Fairey Fulmar koneella ja siirrettiin "HSM Formidablelle" suojaamaan Maltan saattueita. Laivue osallistui Matapanin taisteluun, jossa se pudotti yhden viholliskoneen ja vaurioitti kahta.


title: 803 Naval Air Squadron

text: Tukialuksen vaurioiduttua Kreetan taisteluissa laivue siirrettiin Dekheilan lentokentälle Egyptiin. Samalla laivueen koneiksi vaihdettiin Hawker Hurricanet, jotka korvattiin edelleen Sea Hurricaneilla. Laivue siirrettiin kesäkuussa 1941 Palestiinaan ja se otti osaa Syyrian operaatioihin. Laivue palasi elokuussa Egyptiin osallistuakseen maavoimien taistelujen tukemiseen.


title: 803 Naval Air Squadron

text: 803 NAS vastaanotti maaliskuussa 1942 Fairey Fulmar II koneet ja lensi ne Ceylonille. Huhtikuussa laivue liitettiin "HMS Formidablelle" ja aloittivat partiolennot Intian valtamerellä.


title: 803 Naval Air Squadron

text: Japanin edetessä laivasto siirtyi Brittiläiseen Itä-Afrikkaan, jossa laivue siirrettiin maihin. Laivueeseen liitettiin 18. tammikuuta 1943 806 NAS, joka samalla lakkautettiin. Laivue tuki armeijan operaatioita itäisessä Afrikassa ja se lakkautettiin 12. elokuuta 1943 Tangassa.


title: 803 Naval Air Squadron

text:
803 NAS perustettiin 15. kesäkuuta 1945 Arbroathissa uudelleen. Laivueen kalustona oli 25 Supermarine Seafire L.III konetta, jotka vaihdettiin elokuussa kahdeksaan Supermarine Seafire XV koneeseen. Laivue siirrettiin osaksi Kanadan kuninkaallista laivastoa sodan loputtua.
803 NAS siirrettiin tammikuussa 1946 Kanadan laivastolle, kun "HMCS Warrior" otettiin palvelukseen. Kanadalaisena yksikkönä laivue numeroitiin uudelleen toukokuussa 1951 870 NAS:ksi, jolloin laivueen numero vapautui Fleet Air Armille.


title: 803 Naval Air Squadron

text: Laivue muodostettiin uudelleen 3. kesäkuuta 1958 RNAS Lossiemouthissa kalustonaan kahdeksan Supermarine Scimitaria. Tiiviin kahden kuukauden koulutuksen jälkeen laivue osallistui Farnborough'n ilmailunäyttelyyn.


title: 803 Naval Air Squadron

text: Laivueen viimeinen purjehdus "HMS Ark Royalilla" oli osallistuminen 2. elokuuta 1966 alkaneeseen Straight Laced -harjoitukseen Norjan rannikolla. Laivue siirrettiin 1. lokakuuta Lossiemouthiin ja se lakkautettiin vielä samana päivänä.


title: 803 Naval Air Squadron

text: Brittiläisen lentotukialulustoiminnan supistusten johdosta 803 NAS lakkautettiin 18. joulukuuta 1969 lentokaluston siirtyessä RAF:n käyttöön.


title: Alex Ross

text: Alex Ross (s. 1968) on yhdysvaltalainen musiikkikriitikko ja tietokirjailija. Hän on työskennellyt The New Yorker -lehden toimituksessa vuodesta 1996 ja julkaisi vuonna 2007 länsimaista 1900-luvun taidemusiikkia käsittelevän teoksen "The Rest Is Noise: Listening to the Twentieth Century".


title: Alex Ross

text: Ross opiskeli St. Albansin yksityisessä lukiossa Washingtonissa ja valmistui Harvardin yliopistosta vuonna 1990. Hän on toiminut aikaisemmin muun muassa The New Republic -lehden toimituksessa ja "The New Yorker" -lehden avustajana.


title: Alex Ross

text: Rossin vuonna 2007 julkaistu esikoiskirja "The Rest Is Noise: Listening to the Twentieth Century" nousi New York Timesin bestseller-listalle ja sai monia palkintoja, muun muassa "National Book Critics Circle" -palkinnon, Guardian lehden esikoiskirjapalkinnon ja se oli vuoden 2008 Pulitzer-palkintofinalisti.


title: Alex Ross

text: Alex Ross on naimisissa ohjaaja-näyttelijä Jonathan Liseckin kanssa ja asuu New Yorkin Chelsean kaupunginosassa.


title: Boris Berman

text: Boris Berman (, 3. huhtikuuta 1948, Moskova) on venäjänjuutalainen pianisti ja musiikkipedagogi.


title: Boris Berman

text: Berman opiskeli Moskovan konservatoriosa Lev Oborinin alasuudessa pianoa ja cembaloa. Vuonna 1973 Berman muutti Israeliin ja myöhemmin Yhdysvaltoihin. Berman on toiminut pianon opettajana Indianan, Bostonin ja Tel-Avivin yliopistoissa ja toimii tällä hetkellä Yalen yliopiston pianonsoiton laitoksen johtajana.


title: Boris Berman

text: Berman on levyttänyt Philips, Deutsche Grammophon ja Melodia -levymerkeille muun muassa Alexander Scriabinin ja Dmitri Šostakovitšin musiikkia. Berman tuoreimpiin levytyksiin kuuluvat kaksi Naxoksen julkaisemaa John Cagen preparoidulle pianolle säveltämien teosten levytystä, jotka valittiin BBC Music Magazinen "Top Recording" -kategoriaan sekä Šostakovitšin ja Alfred Schnittken pianokvintettojen levytys, joka oli Grammy-palkintoehdokkaana.


title: Boris Berman

text: "Yale University Press" julkaisi Bermanin teoksen "Prokofiev's Piano Sonatas" vuonna 2008.


title: BOPE

text: Batalhão de Operações Policiais Especiais eli BOPE () on Brasilian Rio de Janeiron osavaltion sotilaspoliisin alainen pataljoonan vahvuinen erikoisyksikkö, jota komentaa tällä hetkellä everstiluutnantti Wilman René Gonçalves Alonso. BOPE on perustettu 19. tammikuuta 1978. BOPE taistelee pääosin faveloissa (brasilialainen slummi) toimivia huumejengejä vastaan.


title: BOPE

text: Vuonna 2007 ensi-iltansa saanut elokuva Tropa de Elite kertoo BOPE:n toiminnasta.


title: Pariisin arrondissementit

text: Pariisin arrondissementit eli piirit () ovat Pariisin kaupungin hallinnollisia alayksikköjä. Pariisissa on kaksikymmentä piiriä, ja jokainen piiri jakautuu neljään kaupunginosaan eli kortteliin (). Piirit on numeroitu spiraalinmuotoisesti sisältä ulospäin siten, että pienimmät numerot ovat keskellä. Piirit perustettiin 11. lokakuuta 1795, jolloin niitä oli kaksitoista. Nykyinen jako kahteenkymmeneen piiriin on Napoleon III:n perustama vuodelta 1860, kun Pariisiin liitettiin sen esikaupunkeja. Myöhemmin Pariisiin on liitetty myös kaksi silloisten rajojen ulkopuolella sijainnutta suurta puistoaluetta. Näistä Bois de Boulogne kuuluu virallisesti 16. ja Bois de Vincennes 12. piiriin, mutta ne jätetään usein esimerkiksi tilastoissa niiden ulkopuolelle.


title: Pariisin arrondissementit

text: Marseillen ja Lyonin kaupunki on Pariisin tavoin jaettu piiriin, Marseille kuuteentoista ja Lyon yhdeksään. Algerian kuuluessa Ranskalle myös Algerin kaupunki oli jaettu kymmeneen piiriin.


title: Lelle

text: Lelle on pienkauppala () Keski-Virossa Raplamaan maakunnassa Kehtnan kunnassa. Lelle on rautateiden risteysasema: sieltä lähteen rautatie Tallinnaan, Viljandiin ja Pärnuun.


title: Lelle

text: Lellessä on noin 500 asukasta.


title: Lelle

text: Lellessä järjestettiin vuosina 2004–2015 Lelle Alternatiiv -musiikkifestivaali . Siellä on oli esimerkiksi vuonna 2008 noin 2 000 kävijää kuuntelemassa 60 yhtyettä viidestä maasta.


title: Maansuru

text: Maansuru on erityisen merkittävän henkilön kuoleman tai suuren onnettomuuden vuoksi jossakin valtiossa julistettu suruaika. Merkittäviä henkilöitä ovat esimerkiksi valtionpäämies, hänen puolisonsa, monarkian kuningashuoneen jäsenet ja yleisesti arvostetut poliitikot, sotilaat tai muut henkilöt. Maansuruun liittyy valtiosta riippuen suruliputus koko maassa, sotilaiden ja hovin käyttämät surumerkit sekä julkisten huvien toimeenpanokielto.


title: Preparoitu piano

text: Preparoitu piano on 1900-luvun taidemusiikkia varten kehitetty soitin, jossa tavallisen pianon tai flyygelin kieliin kiinnitetään erilaisia esineitä, jotka muuttavat soittimen ääntä.


title: Preparoitu piano

text: Käsitteen ”preparoitu piano” kehitti alun perin John Cage 1940-luvulla teoksen "Bacchanale" yhteydessä, vaikka pianon kieliä oli manipuloitu jo paljon tätä aikaisemminkin. Muun muassa Erik Satie, Maurice Ravel ja Henry Cowell olivat käyttäneet preparointia pianon soinnin muuttamiseksi jo ennen Cagea.


title: HC Kladno

text: Rytíři Kladno, joka tunnetaan myös nimellä HC Kladno, on kladnolainen jääkiekkojoukkue joka pelaa Tšekin toiseksi korkeimmalla sarjatasolla 1. česká hokejová ligassa. Joukkue pelaa kotiottelunsa Zimní Stadionilla.


title: HC Kladno

text: Joukkue on tuottanut monta NHL-tasolle noussutta pelaajaa kuten (seuran omistaja) Jaromír Jágr, Tomáš Kaberle, František Kaberle, Tomáš Plekanec, Patrik Eliáš, sekä Martin Procházka. Myös Jääkiekon SM-liigasta tutut: Petr Tenkrát, Radek Smoleňák sekä Ivan Huml ovat Kladon kasvatteja. Joukkue putosi toiseksi korkeimmalle sarjatasolle kaudeksi 2002-2003 ja uudestaan vuonna 2014, mutta muuten joukkue on totuttu näkemään Tšekin korkeimmalla tasolla Extraligassa. Tšekkoslovakian aikoihin Kladnon edustusjoukkue kisasi tiukasti maansa mestaruudesta ja voittikin sen kuusi kertaa. HC Kladno on aikanaan saanut tukea alueen terästeollisuudelta. Seuran alamäen syynä pidetään yleisesti ennen vuosituhannen vaihdetta tapahtuneita teollisuuden konkursseja ja niiden seurauksena sulkeutuneita rahahanoja. HC Kladnolla on useita NHL-pelaajia, mukaan lukien Jaromír Jágr, Patrik Eliáš, Tomáš Plekanec, Tomáš Vokoun, Marek Židlický, Radek Smoleňák, Michal Pivoňka, Martin Procházka, Pavel Patera, Milan Hnilička, Jiří Tlustý , Tomáš Kaberle ja František Kaberle.


title: Kirjallisuusoppi

text: Kirjallisuusoppi. Aapisesta äänirunoon on kirjallisuudentutkija Yrjö Hosiaisluoman teos, joka sisältää noin 1400 hakusana-artikkelia kirjallisuudesta. Teos on uudistettu laitos vuonna 2003 ilmestyneestä "Kirjallisuuden sanakirjasta". Ensimmäisen laitoksen kustansi WSOY ja päivitetyn Avain.


title: Sonatas and Interludes

text: Sonatas and Interludes () on John Cagen vuosina 1946–1948 säveltämä sarja pianokappaleita preparoidulle pianolle. Teos koostuu kuudestatoista sonaatista ja neljästä välisoitosta, ja sen esittäminen kestää noin tunnin. Teoksen ensiesityksestä on olemassa ristiriitaisia tietoja. Maro Ajemian esitti siitä osia vuonna 1946, ja useiden lähteiden mukaan Cage esitti koko teoksen vuonna 1948 North Carolinassa "Black Mountain Collegessa", kun taas joidenkin lähteiden mukaan Ajemian ensiesitti sen 11. tammikuuta 1949. Teos on omistettu Maro Ajemianille. Sävellystä on pidetty yhtenä pianomusiikin mestariteoksista, ja vuoteen 2000 mennessä siitä on tehty jo 14 erillistä levytystä.


title: Sonatas and Interludes

text: Teoksen esittämisen vaatima pianon preparointi kestää noin kaksi ja puoli tuntia, ja sen aikana 45 pianon ääntä muokataan laittamalla kielien väliin erilaisia ruuveja, muttereita sekä muovin ja kumin kappaleita. Preparointi jakaa pianon kolmeen erilliseen sointiryhmään.


title: Sonatas and Interludes

text: Cagen mukaan teoksen koristeellisten melodioiden ja rauhallisen tunnelman on tarkoitus ilmentää intialaisen estetiikan yhdeksää tunnetilaa: "sankarillinen", "eroottinen", "iloinen", "ihmettelevä", "pelko", "viha", "suru", "vastenmielisyys" ja "rauhallisuus", johon kaikki muut tunnetilat lopulta johtavat. "Sonatas and Interludes" oli Cagen ensimmäinen hindufilosofiaa hyödyntänyt sävellys, ja säveltäessään teosta hän luki intialaisen taidehistorioitsijan Ananda Coomaraswamyn teoksia.


title: Sonatas and Interludes

text: Sonaatit I–VIII ja XII–XVI noudattavat rytmistä AABB-rakennetta. Kahdessa ensimmäisessä välisoitossa ei ole toistettavia rakenteita, ja kaksi jälkimmäistä välisoittoa sekä sonaatit IX, X ja XI sisältävät preludin, välisoiton ja loppusoiton. Välisoitot on sijoitettu neljännen, kahdeksannen (toinen ja kolmas) ja kahdennentoista sonaatin jälkeen. Sonaatit XIV ja XV on yhdistetty nimen ""Gemini – after the work of Richard Lippold"" alle.


title: VHK Vsetín

text: VHK Vsetín on tšekkiläinen jääkiekkojoukkue. Joukkueen kotiareena on Zimní Stadion Na Lapači Vsetínissä. Seura on voittanut viisi kertaa Extraligan vuosina 1995-1999 sekä vuonna 2001 kuudennen kerran seitsemässä vuodessa. Kaudella 2005-06 joukkue voitti karsintasarjan jäätyään Extraligassa 14:nneksi, mutta he putosivat talousongelmien takia. Joukkueen toiminta elvytettiin käyntiin vuonna 2008 uudella nykyisellä nimellään VHK Vsetín. Joukkue tekee yhteistyötä Extraligassa pelaavan PSG Zlínin kanssa.


title: Ted Bloecher

text: Ted Bloecher (s. 1929) on yhdysvaltalainen ufologi. Tutkija Jerome Clark kuvailee häntä kunnioitettavaksi kollegaksi Bloecher perusti Civilian Saucer Intelligence-ryhmän, jota pidetään tärkeänä UFO-tutkimuksessa.


title: Ted Bloecher

text: 1967, NICAP julkaisi Bloecherin "The UFO Wave of 1947" kirjan sadoista raporteista USA:ssa vuodelta 1947.Jacques Vallee tukee tätä raporttia.


title: Ted Bloecher

text: 1970-luvulla hän liittyi tutkimusjärjestöihin MUFON ja CUFOS. 1980-luvulla hän lahjoitti arkistonsa CUFOS:lle.


title: Viljo Hurme

text: Paavo Viljo Hurme (sukunimi vuoteen 1906 Heerman; 24. tammikuuta 1893 Muurla – 14. kesäkuuta 1987) oli suomalainen taidemaalari jonka ura ulottui 1910-luvulta aina 1980-luvulle. Hurmeen ateljeekoti sijaitsi Muurlassa.


title: Viljo Hurme

text: Seitsenlapsiseen maanviljelijäperheeseen syntynyt Hurme aloitti piirtämisen jo lapsuudenkodissaan. Hänen aiheensa liittyivät tällöin maatalon pihapiiriin. Kädentaidot hallitseva Hurme valmisti myös erilaisia käyttö- ja koriste-esineitä ja hän teki muun muassa itse taulujensa kehykset. Ripille päästyään Hurme sai mahdollisuuden taideopintojen Turun piirustuskoulussa jossa hän opiskeli 1909–1914 opettajinaan Victor Westerholm ja Axel Haartman.


title: Viljo Hurme

text: Hurmeen töitä oli ensimmäisen kerran näytteillä Turun Taideyhdistyksen vuosinäyttelyissä maaliskuussa ja lokakuussa 1916. Hän piti myös saman vuoden joulukuussa Turun taidemuseossa yhteisen näyttelyn neljän opiskelutoverinsa (Walter Lindholm, Lauri Lehmussaari, Yrjö (Johannes) Paavola, Asti Vehmas) kanssa.


title: Viljo Hurme

text: Hurme maalasi 1910-luvulla paljon vesiväritöitä tummin värein harmaalle pohjalle. Hän teki myös vaaleita usvamaisia väreitä käyttäen hämyisiä kesäyömaisemia. Myöhemminkin akvarellit muodostivat keskeisen osan Hurmeen tuotannossa. Hurmeen tuotannossa näkyi pitkään hänen ihailemansa Tyko Sallisen vaikutus. Hurme alkoi 1930-luvulla käyttää myös öljyvärejä ja hän ryhtyi maalaamaan muotokuvia.


title: Viljo Hurme

text:
Hurme oli 1920-luvulla mukana elokuva-alalla ystävänsä taiteilija Uuno Eskolan kautta. Hurme ja Eskola vastasivat Tampereelle Hatanpään valtatie 6:een helmikuussa 1928 valmistuneen 470-paikkaisen "Häme"-elokuvateatterin salin koristelusta. Hurme esiintyi myös pääosassa Uuno Eskolan samana vuonna Tampereella ohjaamassa ja tuottamassa hiihtourheiluaiheisessa elokuvassa Lumisten metsien mies.
Hurmeen teosten aiheena olivat erilaiset työnkuvaukset (elonkorjuu, pyykkärit), maisemat, muotokuvat ja kansantyypit. Hurme maalasi useita kuvia Salon seudulla leipäkauppaa tehneestä "Korppu-Vihtorista". Hän maalasi myös krusifiksiaiheita käyttäen mallina itse tekemiään puuveistoksia. 1950-luvulla Hurme teki Italian-matkansa innoittamana myös mosaiikkitöitä vaikkei hän tuonutkaan niitä näytteille. Muuten Hurmeen 1950-luvun tuotanto käsitti sisäkuvia ja asetelmia.


title: Viljo Hurme

text: Tutustuttuaan Ateneumissa esillä olleeseen "ARS 1961 Helsinki" -näyttelyyn Hurme päätti luopua maisemamaalauksesta ja alkaa kuvata maiseman yksityiskohtia. Hän maalasi 1960- ja 1970-luvuilla erityisen paljon maalauksia joiden aiheena oli rapautuva tai jäkälän peittämä kallion pinta. Hurme teki myös leluasetelmia, uusrealistisia romumaalauksia ja hän käytti fotorealismin ja pop-taiteen tyylikeinoja.


title: Viljo Hurme

text: Hurme jatkoi maalaamista elämänsä loppuun saakka niin että hänen viimeinen työnsä "Paimenia kedolla" valmistui neljä päivää ennen hänen kuolemaansa.


title: Viljo Hurme

text: Salon taidemuseossa on "Viljo Hurmeen säätiön" omistama 500 Hurmeen teoksen kokoelma. Viljo Hurmeen taiteilijakoti Muurlassa avattiin yleisölle 1987.


Mighty Morphin Power Rangers The Movie: Original Soundtrack Album on vuoden 1995 "Power Rangers" elokuva-albumi. Sen julkaisivat Fox Records ja Atlantic Records C-kasettille ja CD-levylle. Levyllä kuultiin useiden tunnettujen artistien kappaleita, kuten Red Hot Chili Peppers, Van Halen, Dan Hartman ja They Might Be Giants. Albumin singlenä oli Shampoo "Trouble". Albumin kesto on c-kasetilla 46 minuuttia ja 39 sekuntia, kun taas CD:llä se on hivenen pidempi Aaron Watersin esittämän "Cross My Line" bonuskappaleen myötä.


title: Luettelo vuoden 1966 miehittämättömistä avaruuslennoista

text: Vuonna 1966 tehtiin 117 onnistunutta satelliittien ja muiden miehittämättämien avaruusalusten laukaisua. Epäonnistuneita laukaisuja oli 13 eli yli 10% kaikista laukaisuyrityksistä. Avaruustoimijat olivat lähes ainoastaan Yhdysvallat ja Neuvostoliitto.


title: Kanariansaarten vaakuna

text: Kanariansaarten vaakuna on lipun ohella Espanjalle kuuluvien Kanariansaarten symboli. Se hyväksyttiin vuonna 1982. Siinä on sinisellä pohjalla seitsemän hopeista vuorta symboloiden Kanariansaarten saaria, jotka ovat Teneriffa, La Palma, La Gomera, El Hierro, Gran Canaria, Lanzarote ja Fuerteventura. Vaakunan yläpuolella on Espanjan kuninkaaseen viittaava kruunu ja teksti "Oceano' eli valtameri espanjaksi. Vaakunan molemmin puolin on kilven kannattelijoina Kanariandoggi-rotuiset koirat.


title: High School Musical: The Concert

text: High School Musical: The Concert oli 30. marraskuuta 2006 – 29. toukokuuta 2007 välisenä aikana järjestetty Disney Channelin "High School Musical" -elokuvan musiikkiin perustunut konserttikiertue. 40 kaupunkia kiertänyt kiertue suuntautui Yhdysvaltoihin, Kanadaan ja Latinalaiseen Amerikkaan. Kiertueen aikana pidettiin kaikkiaan 51 esitystä.


title: High School Musical: The Concert

text: Kiertueella esiintyivät "High School Musical" -elokuvan näyttelijät Drew Seeley, Vanessa Hudgens, Ashley Tisdale, Lucas Grabeel, Corbin Bleu ja Monique Coleman.


title: Soul Captain Band (EP)

text: Soul Captain Band on samannimisen reggae-yhtyeen omakustanne EP vuodelta 1999. Levy oli myöhemmin ladattavissa yhtyeen kotisivulta. Uusi versio ei ole mukana kaikilla levyn painoksilla.